8. การจัดการ

8.1 โครงสร้าง การจัดการ

1) บริษัทและบริษัทย่อย (ยกเว้นบริษัทไทยลามิเนต แมนูแฟคเจอเรอร์)

  2 ) บริษัท ไทยลามิเนต แมนูแฟคเจอเรอร์

[]

โครงสร้างกรรมการบริษัทประกอบด้วยคณะกรรมการ ทั้งหมด 4 ชุด

คณะกรรมการบริษัทฯ

 คณะกรรมการบริหาร

กรรมการตรวจสอบและกรรมการอิสระ 

กรรมการกำหนดค่าตอบแทน

  1. คณะกรรมการบริษัท

ณ วันที่ 31 ธันวาคม 2551 บริษัทมีกรรมการทั้งหมด 8 ท่าน ดังนี้

1. นายบัญชา องค์โฆษิต ประธานกรรมการและกรรมการผู้จัดการ

2. นายปัญจะ เสนาดิสัย กรรมการ

3. นายแพทย์ทองดี ชัยพานิช กรรมการและกรรมการอิสระ

4. นางจันทิมา องค์โฆษิต กรรมการ

5. พลโท น.พ สุปรีชา โมกขะเวส กรรมการและกรรมการอิสระ

6. นางอุบล จิระมงคล กรรมการและกรรมการอิสระ

7. นางวรลักษณ์ องค์โฆษิต กรรมการและกรรมการบริหาร

8. นางศิริพรรณ สันธนะพันธ์ กรรมการและกรรมการบริหาร

กรรมการผู้มีอำนาจลงนามแทนบริษัท มีดังนี้

นายบัญชา องค์โฆษิต นางวรลักษณ์ องค์โฆษิต นายปัญจะ เสนาดิสัย นางจันทิมา องค์โฆษิต และ
นางศิริพรรณ สันธนะพันธ์ กรรมการสองในห้าคนนี้ลงลายมือชื่อร่วมกันและประทับตราสำคัญของบริษัท
ทั้งนี้ ไม่มีข้อจำกัดเกี่ยวกับอำนาจของกรรมการ

ขอบเขตและอำนาจหน้าที่ของคณะกรรมการบริษัทฯ 

-   กำหนดวิสัยทัศน์ พันธกิจ นโยบาย แผนการดำเนินงานและแผนงบประมาณ
    และควบคุมการปฏิบัติงานของผู้บริหารระดับสูงให้เป็นไปตามนโยบายอย่างมีประสิทธิภาพและก่อประสิทธิผล
    เพื่อความมั่นคงและผลประโยชน์ที่สมดุล และยั่งยืนของทุกฝ่ายที่เกี่ยวข้อง

-   จัดการบริษัทให้เป็นไปตามกฎหมาย วัตถุประสงค์ ข้อบังคับของบริษัท
    และมติของที่ประชุมผู้ถือหุ้นด้วยความซื่อสัตย์ สุจริต และระมัดระวังรักษาผลประโยชน์ของบริษัท

-   พิจารณาและกำหนดแนวทางกลยุทธ์การบริหารงาน

-   พิจารณาแผนการดำเนินงาน และพัฒนาขีดความสามารถ ขององค์กรให้แข่งขันได้ในระดับ
    สากล

-   ประเมินผลการดำเนินงานและการปฏิบัติงานของผู้บริหาร

-   กำกับดูแลและสอบทานให้มีระบบรายงานทางการเงินที่โปร่งใส ถูกต้องและเพียงพอ

-   ปฏิบัติตามหลักการการกำกับดูแลกิจการของบริษัทอย่างเคร่งครัด

-   พิจารณาค่าตอบแทนกรรมการและผู้บริหาร ให้เกิดประโยชน์สูงสุดและยั่งยืนต่อบริษัทและผู้ถือหุ้น

-   กำกับดูแลกระบวนการแต่งตั้งและเลือกตั้งกรรมการบริษัทให้มีความโปร่งใสและ ชัดเจน

-   ควบคุมดูแลจัดการ การขัดแย้งทางผลประโยชน์ใดๆ ในบริษัท

-   ควบคุมดูแลการเปิดเผยข้อมูลและการสื่อสารใดๆ ในองค์กร

-   พิจารณาแต่งตั้ง สรรหา ผู้บริหารมาทดแทนตำแหน่งใดๆ ในกรณีที่จำเป็น

-   วางแผนนโยบาย และการบริหารงานของบริษัท ตลอดจนตรวจสอบผลการดำเนินงานของบริษัท

  การแต่งตั้งและการพ้นตำแหน่งของกรรมการบริษัท ฯ

1.  ให้ที่ประชุมผู้ถือหุ้นเลือกตั้งกรรมการโดยใช้เสียงข้างมาก
    โดยผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียงและสามารถเลือกตั้งกรรมการเป็นรายบุคคล
    ทั้งนี้ กรรมการผู้ที่มีกำหนดครบวาระในปีนั้นๆ จะงดใช้สิทธิ์ในการออกเสียงลงคะแนน

2.  ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3
    ถ้าจำนวนกรรมการที่จะแบ่งออกให้ตรงเป็นสามส่วนไม่ได้ก็ให้ออกโดยจำนวนใกล้ที่สุดกับส่วน 1
    ใน 3

3.  นอกจากการพ้นตำแหน่งตามวาระแล้ว กรรมการพ้นจากตำแหน่งเมื่อ

-   ตาย

-   ลาออก (มีผลบังคับนับตั้งแต่วันที่บริษัทฯได้รับจดหมายลาออกจากกรรมการ)

-   ขาดคุณสมบัติหรือมีลักษณะต้องห้ามตามมาตรา 68 แห่งพระราชบัญญัติบริษัทมหาชน พ.ศ 2535

-   ที่ประชุมผู้ถือหุ้นลงมติให้ออกตามมาตรา 76 แห่งพระราชบัญญัติบริษัทมหาชน จำกัด พ.ศ 2535

-   ศาลมีคำสั่งให้ออก

4.  ในกรณีที่ตำแหน่งกรรมการว่างลง เพราะเหตุอื่นนอกจากคราวถึงออกตามวาระ
    ให้คณะกรรมการคัดเลือกบุคคลซึ่งมีคุณสมบัติและไม่มีลักษณะต้องห้ามตามข้อบังคับของบริษัทฯ
    เข้าเป็นกรรมการแทนในการประชุมคณะกรรมการถัดไป
    เว้นแต่วาระของกรรมการจะเหลือน้อยกว่าสองเดือนก่อนการประชุมสามัญผู้ถือหุ้น
    มติของคณะกรรมการต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่
    บุคคลซึ่งเข้ามาเป็นกรรมการแทนอยู่ในตำแหน่งได้เพียงเท่าวาระที่ยังเหลืออยู่ก่อนการประชุมสามัญผู้ถือหุ้นเท่านั้น

2. คณะกรรมการบริหาร

ณ วันที่ 31 ธันวาคม 2551 บริษัทมีกรรมการบริหารทั้งหมด 3 ท่าน ดังนี้

1. นายบัญชา องค์โฆษิต ประธานกรรมการ/กรรมการผู้จัดการ

2. นางวรลักษณ์ องค์โฆษิต กรรมการ/ผู้อำนวยการสำนักบริหาร

3. นางศิริพรรณ สันธนะพันธ์ กรรมการ/ผู้จัดการทั่วไป

ขอบเขตและ อำนาจหน้าที่ของคณะกรรมการบริหาร

-   กำกับดูแลการปฏิบัติงานของฝ่ายบริหาร ให้ดำเนินงานภายใต้นโยบายต่างๆที่กำหนดไว้
    รับผิดชอบโดยรวม
    และควบคุมค่าใช้จ่ายและงบลงทุนตามขอบเขตที่คณะกรรมการอนุมัติในแผนงานประจำปี0

-   ตรวจสอบผลการดำเนินงานตามนโยบายการบริหาร และกำหนดทิศทาง กลยุทธ์
    และแผนงานในการปฏิบัติงานให้บรรลุเป้าหมายสูงสุด

-   รับผิดชอบต่อผลการปฏิบัติงานของฝ่ายบริหาร และให้คำปรึกษาในการแก้ไขปัญหา
    เพื่อที่จะบรรลุเป้าหมายอย่างมีประสิทธิภาพ

-   ควบคุมงบประมาณค่าใช้จ่ายของบริษัท
    ตามที่คณะกรรมการมอบหมายหรือตามที่ระบุในแผนงานประจำปี

-   รับผิดชอบและอนุมัติการจัดหา วงเงินกู้ระยะสั้นและระยะยาว และการเปิด-ปิดบัญชีของบริษัท

-   ให้ข้อมูลและคำแนะนำแก่คณะกรรมการเพื่อช่วยประกอบการตัดสินใจใดๆที่เกี่ยวข้องกับบริษัท

-   แก้ไขปัญหาหรือความขัดแย้งใดๆ ที่มีผลกระทบกับองค์กร

-   ดำรงไว้ซึ่งการสื่อสารที่มีประสิทธิภาพต่อผู้มีส่วนเกี่ยวข้อง

-   พิจารณาเรื่องการระดมทุนของบริษัทเพื่อนำเสนอต่อคณะกรรมการบริษัท

-   อนุมัติการแต่งตั้งที่ปรึกษาด้านต่างๆที่จำเป็นต่อการดำเนินงานของบริษัท

ทั้งนี้ การมอบอำนาจดังกล่าวข้างต้นให้แก่คณะกรรมการบริหารนั้น
ต้องอยู่ภายใต้หลักเกณฑ์ของกฎหมายและกฎระเบียบของบริษัท
และในกรณีที่การดำเนินการใดที่มีหรืออาจมีผลประโยชน์หรือบุคคลที่อาจมีความขัดแย้ง
(ตามประกาศของคณะกรรมการ ก.ล.ต.)
คณะกรรมการบริหารไม่มีอำนาจอนุมัติการดำเนินการดังกล่าว
โดยคณะกรรมการบริหารจะต้องนำเสนอเรื่องดังกล่าวต่อคณะกรรมการบริษัท
เพื่อให้คณะกรรมการบริษัทพิจารณาต่อไป

3. คณะกรรมการตรวจสอบ

ณ วันที่ 31 ธันวาคม 2551 บริษัทมีกรรมการตรวจสอบทั้งหมด 3 ท่าน ดังนี้

1. นายแพทย์ทองดี ชัยพานิช ประธานกรรมการตรวจสอบ

2. พลโท น.พ สุปรีชา โมกขะเวส กรรมการตรวจสอบ

3. นางอุบล จิระมงคล กรรมการตรวจสอบ

  ขอบเขตอำนาจหน้าที่และความรับผิดชอบของคณะกรรมการตรวจสอบ

-   สอบทานให้บริษัทมีรายงานทางการเงินที่ถูกต้องและเพียงพอ
    โดยจัดให้มีผู้สอบบัญชีเข้าร่วมประชุมด้วยทุกไตรมาส

-   สอบทานให้บริษัทมีการปฏิบัติตามกฎหมายว่าด้วยพระราชบัญญัติหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทยและกฎหมายอื่นใดที่เกี่ยวข้องกับธุรกิจของบริษัท

-   พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

-   สอบทานให้บริษัทมีระบบการควบคุมภายในและระบบการตรวจสอบภายในที่เหมาะสมและมีประสิทธิผล
    รวมทั้งมีหน้าที่สอบทานรายงานผลการตรวจสอบ
    แนวทางการตรวจสอบและประเมินผลการตรวจสอบการดำเนินงานด้านต่างๆของบริษัท
    ตามวิธีการและมาตรฐานที่ยอมรับโดยทั่วไปและประสานงานกับผู้สอบบัญชีของบริษัท

-   พิจารณา คัดเลือก และเสนอแต่งตั้งผู้สอบบัญชีของบริษัท
    รวมทั้งการพิจารณาเสนอค่าตอบแทนการสอบบัญชี

-   ประเมินความเสี่ยงที่สำคัญของบริษัทและให้คำแนะนำในการลดความเสี่ยง

-   ให้ความเห็นชอบการแต่งตั้ง โยกย้าย และการพิจารณาความดี ความชอบ
    หรือการลงโทษหัวหน้าหน่วยงานการตรวจสอบภายในของบริษัท

-   ให้ความเห็นชอบแผนงานการตรวจสอบของหน่วยงานการตรวจสอบภายใน

-   พิจารณางบประมาณ และอัตรากำลังของหน่วยงานการตรวจสอบภายใน

-   พิจารณาประเมินผลการกำกับดูแลกิจการของคณะกรรมการตรวจสอบและจัดทำเป็นรายงานเปิดเผยไว้ในรายงานประจำปีของบริษัท

-   ประธานกรรมการตรวจสอบหรือกรรมการตรวจสอบต้องเข้าร่วมประชุมผู้ถือหุ้นของบริษัทเพื่อชี้แจงในเรื่องที่เกี่ยวกับคณะกรรมการตรวจสอบ
    หรือการแต่งตั้งผู้สอบบัญชี

-   พิจารณาทบทวนเพื่อปรับปรุงกฎบัตรคณะกรรมการตรวจสอบเป็นประจำทุกปี
    (หากมีความจำเป็น)

-   ปฏิบัติการอื่นใดตามที่คณะกรรมการมอบหมาย
    รวมทั้งการแต่งตั้งหัวหน้าหน่วยงานการตรวจสอบภายในหรือการแต่งตั้งผู้จัดการอาวุโสจากสำนักงานเลขานุการมาเป็นเลขานุการคณะกรรมการตรวจสอบ

คณะกรรมการอิสระ

คณะกรรมการอิสระ ประกอบด้วยกรรมการ 3 ท่าน ดังนี้

1. นายแพทย์ทองดี ชัยพานิช กรรมการและกรรมการอิสระ

2. พลโท น.พ.สุปรีชา โมกขะเวส กรรมการและกรรมการอิสระ

3. นางอุบล จิระมงคล กรรมการและกรรมการอิสระ

โครงสร้างคณะกรรมการบริษัท ประกอบด้วยคณะกรรมการบริษัท 2 กลุ่มหลักได้แก่
คณะกรรมการอิสระ และคณะกรรมการบริหาร โดยมีสัดส่วนกรรมการอิสระต่อกรรมการบริหาร
จำนวน 3 ต่อ 5 ท่าน ซึ่งมากกว่าหนึ่งในสามของจำนวนกรรมการทั้งหมด
อันเป็นผลให้เกิดการถ่วงดุลระหว่างการกำกับและการบริหารงาน
ในการประชุมคณะกรรมการแต่ละครั้งและตลอดระยะเวลาที่ทำหน้าที่
กรรมการไม่ได้ถูกครอบงำหรือถูกจำกัดบทบาทประการหนึ่งประการใด ทั้งนี้
ทุกคนได้ทำหน้าที่ดูแลและปกป้องผลประโยชน์ของบริษัท ผู้ถือหุ้นทุกราย และผู้มีส่วนได้เสียเป็นอย่างดี
นอกจากนี้ กรรมการอิสระของบริษัทเป็นบุคคลที่มีคุณสมบัติครบถ้วน
และมีความเป็นอิสระตามที่ตลาดหลักทรัพย์แห่งประเทศไทยได้กำหนด

บริษัทจึงกำหนดให้คำว่า “ กรรมการอิสระ ” หมายถึง กรรมการที่ไม่ทำหน้าที่จัดการของบริษัท
บริษัทย่อย บริษัทร่วมหรือกิจการใดๆที่มีผลต่อการตัดสินใจ
หรือทำให้มีข้อจำกัดในการแสดงความเห็นที่เป็นอิสระ

กรรมการอิสระ ของบริษัทฯ มีคุณสมบัติดังนี้

-   เป็นบุคคลที่ถือหุ้นไม่เกิน 5 เปอร์เซ็นต์ ของจำนวนหุ้นที่มีสิทธิออกเสียงทั้งหมดในบริษัท
    บริษัทย่อย บริษัทร่วม หรือกิจการใดๆที่เกี่ยวข้อง
    รวมถึงการถือครองหุ้นของบุคคลใดๆที่มีความสัมพันธ์กัน

-   ไม่มีส่วนร่วมในการบริหาร เป็นผู้ที่เกี่ยวข้อง ผู้ที่ได้รับเงินเดือนประจำ ของบริษัท บริษัทย่อย
    บริษัทร่วม หรือกิจการใดๆที่เกี่ยวข้อง หรือผู้ถือหุ้นรายใหญ่ของบริษัทฯ

-   ไม่เป็นที่ปรึกษาที่ได้รับเงินเดือนประจำ หรือเป็นผู้ให้บริการด้านวิชาชีพผู้สอบบัญชี ของบริษัท
    บริษัทย่อย บริษัทร่วม หรือกิจการใดๆที่เกี่ยวข้อง หรือผู้ถือหุ้นรายใหญ่ของบริษัท

-   ไม่เป็นผู้มีผลประโยชน์หรือส่วนได้เสีย ไม่ว่าทางตรงและทางอ้อม ทั้งในด้านการเงิน
    และการบริหารงานของบริษัท บริษัทย่อย บริษัทร่วม กิจการใดๆที่เกี่ยวข้อง
    หรือผู้ถือหุ้นรายใหญ่ของบริษัท

-   ไม่เป็นญาติสนิทของผู้บริหารระดับสูง หรือผู้ถือหุ้นรายใหญ่ของบริษัท

4. คณะกรรมการกำหนดค่าตอบแทน 

คณะกรรมการพิจารณาค่าตอบแทนจะต้องเป็นกรรมการบริษัทซึ่งได้รับการแต่งตั้งจากคณะกรรมการบริษัท
ทั้งนี้ คณะกรรมการพิจารณาค่าตอบแทนที่ได้รับการแต่งตั้งมีจำนวน 3 ท่าน ดังนี้

1.  พลโทรนายแพทย์สุปรีชา โมกขะเวส กรรมการที่ไม่ได้เป็นผู้บริหาร

2.  นายปัญจะ เสนาดิสัย กรรมการที่ไม่ได้เป็นผู้บริหาร

3.  นางอุบล จิระมงคล กรรมการที่ไม่ได้เป็นผู้บริหาร

ขอบเขต อำนาจ หน้าที่ของคณะกรรมการกำหนดค่าตอบแทน

-   กำหนดหลักเกณฑ์การหรือวิธีการกำหนดค่าตอบแทนสำหรับกรรมการ กรรมการผู้จัดการใหญ่ /
    ผู้จัดการทั่วไป

-   พิจารณาเสนอค่าตอบแทนกรรมการต่อกรรมการบริษัทฯ
    เพื่อเห็นชอบและนำเสนอต่อที่ประชุมผู้ถือหุ้น เพื่อพิจารณาอนุมัติ

-   พิจารณาเสนอค่าตอบแทนกรรมการผู้จัดการใหญ่ / ผู้จัดการทั่วไปต่อที่ประชุมกรรมการบริษัทฯ
    เพื่อพิจารณาอนุมัติ

-   ปฎิบัติหน้าที่ตามที่ได้รับมอบหมายจากคณะกรรมการบริษัทฯ

คณะผู้บริหาร

ณ วันที่ 31 ธันวาคม 2551 ผู้บริหารของบริษัทที่จำนวน 8 ท่าน ดังนี้

1. นายบัญชา องค์โฆษิต กรรมการผู้จัดการ

2. นางศิริพรรณ สันธนะพันธ์ ผู้จัดการทั่วไป

3. นางวรลักษณ์ องค์โฆษิต ผู้อำนวยการสำนักบริหาร

4. นางธัญรัตน์ เทศน์สาลี ผู้อำนวยการฝ่ายบัญชี

 และรักษาการผู้อำนวยการฝ่ายการเงิน

5. นางเสาวลักษณ์ วรามิตรสกุล ผู้อำนวยการฝ่ายสนับสนุนการผลิต

6. นายวิทกร เลิศไพศาล ผู้อำนวยการฝ่ายปฏิบัติการผลิต

7. นายนพดล ทับเที่ยง ผู้อำนวยการฝ่ายคุณภาพ

8. นายสุรพล ก่อเกิด ผู้อำนวยการฝ่ายทรัพยากรมนุษย์และบริหาร

ขอบเขตและอำนาจหน้าที่ของกรรมการผู้จัดการ 

ตามข้อบังคับของบริษัท กรรมการผู้จัดการมีอำนาจและหน้าที่เกี่ยวกับการบริหารบริษัท
ตามที่คณะกรรมการมอบหมาย
และจะต้องบริหารบริษัทตามแผนงานหรืองบประมาณที่ได้รับอนุมัติจากคณะกรรมการอย่างเคร่งครัด
ซื่อสัตย์ สุจริตและระมัดระวัง รักษาผลประโยชน์ของบริษัทและผู้ถือหุ้นอย่างดีที่สุด
อำนาจหน้าที่ของกรรมการผู้จัดการให้รวมถึงเรื่องหรือกิจการต่างๆ ดังต่อไปนี้ด้วย

-   ควบคุมดูแลการดำเนินกิจการ และ/หรือบริหารงานทั่วไปของบริษัท

-   บรรจุ แต่งตั้ง ถอดถอน โยกย้าย เลื่อน ลด ตัดเงินเดือนหรือค่าจ้าง ลงโทษทางวินัย
    พนักงานและลูกจ้าง
    ตลอดจนให้พนักงานและลูกจ้างออกจากตำแหน่งตามระเบียบที่คณะกรรมการกำหนด
    แต่ถ้าเป็นพนักงานระดับฝ่ายหรือเทียบเท่าขึ้นไป
    จะต้องได้รับความเห็นชอบจากคณะกรรมการก่อน

-   เป็นผู้มีอำนาจในการบังคับบัญชา ติดต่อ สั่งการ ดำเนินการ ตลอดจนเข้าลงนามในนิติกรรม
    สัญญา เอกสารคำสั่งหนังสือแจ้งหรือหนังสือใดๆ ที่ใช้ติดต่อกับหน่วยงานราชการ
    รัฐวิสาหกิจและบุคคลอื่น ตลอดจนให้มีอำนาจกระทำการใดๆที่จำเป็นและสมควร
    เพื่อให้การดำเนินการข้างต้นสำเร็จลุล่วงไป

-   มีอำนาจอนุมัติและมอบอำนาจช่วงอนุมัติเบิกจ่ายเพื่อการจัดซื้อจัดจ้างซึ่งทรัยพ์สินและบริการเพื่อประโยชน์ของบริษัท
    ซึ่งอำนาจการอนุมัติดังกล่าวจะเป็นการอนุมัติรายการปกติทั่วไปทางการค้าที่มีวงเงินไม่เกิน
    800 ล้านบาทต่อรายการ และอนุมัติค่าใช้จ่ายในการซื้อทรัพย์สินในวงเงินไม่เกิน 400
    ล้านบาทต่อรายการ
    หากเกินจำนวนที่สามารถอนุมัติให้นำเสนอเพื่อขออนุมัติต่อคณะกรรมการบริหาร

-   ดำเนินการให้มีการจัดทำและส่งมอบนโยบายทางธุรกิจของบริษัท
    รวมถึงแผนงานและงบประมาณ ต่อคณะกรรมการเพื่อขออนุมัติ
    และมีหน้าที่รายงานความก้าวหน้าตามแผนและงบประมาณที่ได้รับอนุมัติดังกล่าวต่อคณะกรรมการในทุกๆ
    3 เดือน

-   ดำเนินการหรือปฏิบัติงานให้เป็นไปตามนโยบาย
    แผนงานและงบประมาณที่ได้รับอนุมัติจากคณะกรรมการบริษัท
    และ/หรือคณะกรรมการบริหารของบริษัท

-   ให้มีอำนาจในการมอบอำนาจช่วง และ/หรือมอบหมายให้บุคคลอื่นปฏิบัติงานเฉพาะอย่างแทนได้
    โดยการมอบอำนาจช่วง และ/หรือ
    การมอบหมายดังกล่าวให้อยู่ภายใต้ขอบเขตแห่งการมอบอำนาจตามหนังสือมอบอำนาจฉบับนี้
    และ/หรือให้เป็นไปตามระเบียบ ข้อกำหนด หรือคำสั่งที่คณะกรรมการของบริษัท
    และ/หรือบริษัทกำหนดไว้

-   อนุมัติการแต่งตั้งผู้มีอำนาจลงนามในเช็ค หรือเอกสารสั่งจ่ายเงินของบริษัท รวมถึงสัญญาต่างๆ
    เอกสารทางบัญชี และการเงิน และเอกสารทั่วไป

-   เป็นที่ปรึกษาฝ่ายจัดการในเรื่องเกี่ยวกับนโยบายด้านการเงิน การตลาด การบริหารงานบุคคล
    และด้านการปฎิบัติอื่นๆ ซึ่งเกี่ยวข้องกับการดำเนินธุรกิจของบริษัท

-   อนุมัติการแต่งตั้งที่ปรึกษาด้านต่างๆที่จำเป็นต่อการดำเนินงานของบริษัท

-   เป็นผู้รับมอบอำนาจของบริษัทในการบริหารกิจการของบริษัทให้เป็นไปตามวัตถุประสงค์
    ข้อบังคับ นโยบาย ระเบียบ ข้อกำหนด คำสั่ง
    มติที่ประชุมผู้ถือหุ้นและ/หรือมติที่ประชุมคณะกรรมการบริษัท
    และคณะกรรมการบริหารทุกประการ

ทั้งนี้ การมอบอำนาจให้แก่กรรมการผู้จัดการ
ตลอดจนการมอบอำนาจแก่บุคคลอื่นที่กรรมการผู้จัดการเห็นควร
จะไม่รวมถึงอำนาจและ/หรือการมอบอำนาจในการอนุมัติรายการใดที่ตนหรือบุคคลที่อาจมีความขัดแย้ง
มีส่วนได้เสีย หรืออาจมีความขัดแย้งทางผลประโยชน์อื่นใด
(ตามข้อบังคับของบริษัทและตามที่สำนักงานคณะกรรมการกำกับหลักทรัพย์และตลาดหลักทรัพย์กำหนด)
กับบริษัทหรือบริษัทย่อย
ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการบริษัท
และ/หรือที่ประชุมผู้ถือหุ้น เพื่อพิจารณาและอนุมัติรายการดังกล่าวตามข้อบังคับของบริษัท
หรือกฎหมายที่เกี่ยวข้องกำหนด
เว้นแต่เป็นการอนุมัติรายการที่เป็นลักษณะการดำเนินธุรกรรมการค้าปกติทั่วไปของบริษัทที่เป็นไปตามนโยบายและหลักเกณฑ์ที่คณะกรรมการบริษัทได้พิจารณาอนุมัติไว้
ซึ่งเป็นกฎหมายว่าด้วยหลักทรัพย์และตลาดหลักทรัพย์ และข้อบังคับ ประกาศ คำสั่ง
และข้อกำหนดของตลาดหลักทรัพย์แห่งประเทศไทย

เลขานุการบริษัทฯ

จากมติที่ประชุมคณะกรรมการบริษัทครั้งที่ 8/2551 ในวันอังคาร ที่ 22 กรกฎาคม 2551
ได้มีมติเห็นชอบแต่งตั้งให้นางธัญรัตน์ เทศน์สาลี ผู้อำนวยการฝ่ายบัญชี
ทำหน้าที่เป็นเลขานุการบริษัทฯ เพื่อให้สอดคล้องกับการปฏิบัติตามมาตรา 89/15
พระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ 2551
ที่กำหนดไว้ว่าคณะกรรมการบริษัทฯ จดทะเบียนต้องจัดให้มีเลขานุการบริษัท (COMPANY
SECRETARY)

ทางบริษัทฯ ได้กำหนดความรับผิดชอบหลักๆของเลขานุการบริษัทฯ ดังนี้

1.  จัดทำและเก็บรักษาเอกสาร ดังต่อไปนี้

-   ทะเบียนกรรมการ

-   หนังสือนัดประชุมกรรมการ รายงานการประชุมคณะกรรมการและรายงานประจำปีของ บริษัทฯ

-   หนังสือนัดประชุมผู้ถือหุ้น และรายงานการประชุมผู้ถือหุ้น

2.  เก็บรักษารายงานการมีส่วนได้เสียที่รายงานโดยกรรมการหรือผู้บริหาร

3.  ดำเนินการอื่นๆ ตามที่คณะกรรมการบริษัทฯ กำหนด

4.  จัดการประชุมผู้ถือหุ้น และประชุมคณะกรรมการให้เป็นไปตามกฎหมาย ข้อบังคับของบริษัทฯ
    และข้อพึง ปฏิบัติต่างๆ

5.  ร่างนโยบายด้านการบริหารต่างๆ

6.  บันทึกรายงานการประชุมผู้ถือหุ้น และการประชุมคณะกรรมการบริษัทฯ รวมทั้งติดตามให้มี
    การปฏิบัติตาม มติที่ประชุมผู้ถือหุ้นและที่ประชุมคณะกรรมการบริษัทฯ

7.  ดูแลให้มีการเปิดเผยข้อมูลและรายงานสารสนเทศในส่วนที่รับผิดชอบต่อหน่วยงานที่กำกับบริษัทฯ
    ตามระเบียบและข้อกำหนดของหน่วยงานทางการ

8.  ดูแลให้บริษัทฯ และคณะกรรมการปฏิบัติตามกฎหมาย และกฎเกณฑ์ ก.ล.ต./
    ตลาดหลักทรัพย์แห่งประเทศไทย

9.  ส่งเสริมให้บริษัทมีมาตรฐานด้านบรรษัทภิบาลที่เหมาะสม

10. ติดต่อสื่อสารกับผู้ถือหุ้นทั่วไปให้ได้รับสิทธิต่างๆของผู้ถือหุ้น และข่าวสารของบริษัทฯ

11. ดูแลกิจกรรมของคณะกรรมการบริษัทฯ

  คุณสมบัติของเลขานุการบริษัท ฯ

1.  มีความซื่อสัตย์ / ตรงไปตรงมา

2.  มีความรู้ ความเข้าใจในธุรกิจ กฎหมาย กฎระเบียบต่างๆที่เกี่ยวข้อง

3.  มีทักษะการประสานงานที่ดี สามารถควบคุมอารมณ์ได้ดี

4.  มีระดับอาวุโสเพียงพอในการติดตามการปฏิบัติตามมติของคณะกรรมการ และมติผู้ถือหุ้นจาก

  ผู้บริหารระดับสูงได้

5.  มีมนุษย์สัมพันธ์และทักษะการสื่อสารที่ดี

6.  กล้าแสดงความคิดเห็นและให้ข้อแนะนำต่างๆ

7.  ละเอียด รอบคอบ วางตนเป็นที่น่าเชื่อถือ

8.  ใฝ่รู้ ช่างคิด ช่างสังเกต

นโยบายการบริหารงานในบริษัทย่อยและบริษัทร่วม ขอบเขตอำนาจและการควบคุม

กรรมการฝ่ายบริหารจะเป็นผู้วางนโยบายการบริหารงานของบริษัทย่อยและบริษัทร่วมโดยระดับผู้บริหารแต่ละฝ่ายจะนำไปปฏิบัติ

คณะกรรมการบริหารของบริษัทจะประชุมร่วมกันทุกเดือน
เพื่อติดตามและพิจารณาผลการดำเนินงานของบริษัทรวมทั้งบริษัทย่อย และบริษัทร่วม
พร้อมทั้งให้ข้อเสนอแนะหรือคำปรึกษาในประเด็นสำคัญ ๆ นอกจากนี้การทำรายการทางธุรกิจที่สำคัญ
ๆ ของบริษัทย่อยและบริษัทร่วม อันได้แก่ แผนการดำเนินธุรกิจ และการลงทุนหลักที่สำคัญๆ
จำเป็นต้องได้รับการอนุมัติจากคณะกรรมการบริหารของแต่ละบริษัทก่อนจะที่ส่งผ่านไปยังคณะกรรมการบริษัทเพื่อพิจารณา
ซึ่งมีอำนาจควบคุมเหนือบริษัทร่วมทั้งในระดับนโยบายและระดับปฏิบัติการ ทำให้มั่นใจว่ากลุ่มบริษัท
มีการบริหารธุรกิจที่เป็นไปในทิศทางเดียวกัน และก่อให้เกิดประโยชน์สูงสุดในภาพรวม

นอกจากนี้ บริษัทยังคงให้มีหน่วยงานส่วนกลาง เช่น ฝ่ายบริหารทรัพยากรบุคคล ฝ่ายบริหารการเงิน
และฝ่ายจัดซื้อ เป็นต้น เป็นศูนย์กลางการควบคุมบริษัทย่อย
และจะช่วยประสานงานระหว่างบริษัทต่าง ๆ ภายในกลุ่มในเรื่องเกี่ยวกับค่าตอบแทน
และสวัสดิการพนักงาน รวมถึงช่วยจัดการและอำนวยความสะดวก
ในเรื่องการโอนย้ายบุคลากรภายในกลุ่มบริษัท เพื่อให้เกิดประโยชน์สูงสุดจากการใช้ทรัพยากรบุคคล
ฝ่ายการเงินจะช่วยประสานงานจัดการ ในเรื่องการบริหารเงินสด
การป้องกันความเสี่ยงทางการเงิน และการจัดหาแหล่งเงินกู้ให้แก่บริษัทต่าง ๆ
โดยอาศัยความสัมพันธ์ และอำนาจการต่อรองของกลุ่มบริษัท
เพื่อให้ได้ประโยชน์สูงสุดแก่บริษัทและบริษัทย่อย ภายในกลุ่ม
ตลอดจนวางนโยบายและระเบียบทางการเงินเพื่อให้การดำเนินงานเป็นไปในทิศทางเดียวกัน
ส่วนฝ่ายจัดซื้อทั้งในประเทศ และต่างประเทศ ทำการจัดซื้อจัดหาวัตถุดิบจากแหล่งเดียวกัน
เพื่อเจรจาต่อรองราคา โดยใช้หลักเกณฑ์ของบริษัทรวมทั้งบริษัทย่อย
เป็นเงื่อนไขที่เอื้ออำนวยให้บริษัทได้ประโยชน์มากที่สุด
รวมทั้งการลดอัตราเสี่ยงในการสั่งซื้อจากผู้ขายรายเดียว
โดยการสรรหาแหล่งวัตถุดิบใหม่จากผู้ขายรายใหม่ เพื่อป้องกันการผูกขาดสินค้า
และลดอัตราเสี่ยงที่บริษัทอาจต้องซื้อวัตถุดิบ จากแหล่งขายแหล่งเดียว
นอกจากนี้ยังมีการป้องกันความเสี่ยง โดยการทำ CONSIGNMENT STOCK AGREEMENT
สำหรับวัตถุดิบหลักที่สำคัญ เพื่อให้ความมั่นใจว่าขบวนการผลิตของบริษัทรวมทั้งบริษัทย่อย
จะทำให้การส่งมอบงานแก่ลูกค้าตรงต่อเวลา ตามนโยบายของบริษัท

8.2 การสรรหากรรมการ

คณะกรรมการชุดแรกของบริษัทได้รับการแต่งตั้งโดยที่ประชุมผู้ถือหุ้นเมื่อครั้งมีการแปรสภาพเป็นบริษัทมหาชนจำกัด
โดยอาศัยมติเสียงข้างมาก ด้วยวิธีการลงคะแนนเสียงโดยวิธีธรรมดา
มิใช่การลงคะแนนเสียงแบบสะสม ทั้งนี้จำนวนคณะกรรมการที่ทางบริษัทได้กำหนดไว้
มาจากการลงมติพิจารณาจากการประชุมผู้ถือหุ้น นอกจากนี้คณะกรรมการอาจถอดถอนได้
ในกรณีที่มติที่ประชุมผู้ถือหุ้น โดยคะแนนเสียง 3 ใน 4 ของจำนวนผู้ถือหุ้น
ที่มาประชุมและมีสิทธิออกเสียงไม่น้อยกว่ากึ่งหนึ่งของจำนวนหุ้นที่ถือทั้งหมด
โดยผู้ถือหุ้นที่มาจากการประชุมและมีสิทธิออกเสียง

ในกรณีที่ตำแหน่งกรรมการว่างลง เพราะเหตุอื่นนอกจากคราวถึงออกตามวาระ
ให้คณะกรรมการคัดเลือกบุคคลซึ่งมีคุณสมบัติและไม่มีลักษณะต้องห้ามตามข้อบังคับของบริษัทฯ
เข้าเป็นกรรมการแทนในการประชุมคณะกรรมการถัดไป
เว้นแต่วาระของกรรมการจะเหลือน้อยกว่าสองเดือนก่อนการประชุมสามัญผู้ถือหุ้น
มติของคณะกรรมการต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่
บุคคลซึ่งเข้ามาเป็นกรรมการแทนอยู่ในตำแหน่งได้เพียงเท่าวาระที่ยังเหลืออยู่ก่อนการประชุมสามัญผู้ถือหุ้นเท่านั้น

นอกจากนี้การแต่งตั้งคณะกรรมการในกรณีข้างต้นดังกล่าวแล้ว
ที่ประชุมผู้ถือหุ้นสามารถเสนอรายชื่อกรรมการบุคคลเข้าเป็นกรรมการ
ไม่ว่าจะเป็นกรณีที่กรรมการพ้นตำแหน่งตามวาระหรือยังไม่ครบวาระ
หรือการแต่งตั้งกรรมการขึ้นใหม่ โดยในการลงคะแนนเสียงเลือกตั้งกรรมการทุกครั้ง
ให้นับผู้ถือหุ้นทุกคนมีคะแนนเสียง 1 หุ้นต่อ 1 เสียง โดยให้ผู้ถือหุ้นแต่ละคน
ใช้คะแนนเสียงที่มีอยู่ทั้งหมดดังกล่าว เลือกตั้งบุคคลเดียว หรือหลายคนเป็นกรรมการก็ได้
ในกรณีเลือกตั้งบุคคลหลายคนเป็นกรรมการ ต้องให้บุคคลซึ่งได้รับคะแนนเสียงสูงสุดตามลำดับ
เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมี
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการ
ให้เลือกใช้วิธีจับสลากเพื่อให้ได้กรรมการตามจำนวนนั้นๆ

8.3 ค่าตอบแทนกรรมการและผู้บริหาร

-   ค่าตอบแทนกรรมการ

บริษัทได้กำหนดนโยบายจ่ายค่าตอบแทนกรรมการไว้อย่างชัดเจนและโปร่งใส
อยู่ในระดับที่ใกล้เคียงกับอุตสาหกรรมเดียวกัน โดยปัจจุบันได้กำหนดค่าตอบแทนกรรมการเป็น 2
ส่วน คือเบี้ยประชุม และค่าตอบแทนกรรมการประจำปี ทั้งนี้ ค่าตอบแทนดังกล่าวในปี 2550 และ ปี
2551 ได้รับการอนุมัติจากที่ประชุมผู้ถือหุ้น ครั้งที่ 24/2550 เมื่อวันที่ 29 เมษายน 2550
และครั้งที่ 25/2551 เมื่อวันที่ 29 เมษายน 2551 แล้ว ตามลำดับ

คณะกรรมการบริษัท

+---+---------------+-----------+-----+-----+-----+-----+-----+-----+
| ล | รายชื่อ         | ตำแหน่ง    | ค่าต |     | ค   |     | จำ  |     |
| ำ |               |           | อบแ |     | ่าเบ |     | นวน |     |
| ด |               |           | ทนก |     | ี้ยปร |     | ครั้ง |     |
| ับ |               |           | รรม |     | ะชุม |     | เข้า |     |
|   |               |           | การ |     |     |     | ประ |     |
|   |               |           |     |     |     |     | ชุม/ |     |
+---+---------------+-----------+-----+-----+-----+-----+-----+-----+
|   |               |           | (บ  |     | (บ  |     | จำน |     |
|   |               |           | าท) |     | าท) |     | วนป |     |
|   |               |           |     |     |     |     | ระช |     |
|   |               |           |     |     |     |     | ุมทั้ง |     |
|   |               |           |     |     |     |     | หมด |     |
+---+---------------+-----------+-----+-----+-----+-----+-----+-----+
|   |               |           | ปี   | ปี   | ปี   | ปี   | ปี   | ปี   |
|   |               |           | 2   | 2   | 2   | 2   | 2   | 2   |
|   |               |           | 551 | 550 | 551 | 550 | 551 | 550 |
+---+---------------+-----------+-----+-----+-----+-----+-----+-----+
| 1 | นายบัญชา       | ประธ      | 1,0 | 8   | 2   | 2   | 13  | 12  |
|   | องค์โฆษิต       | านกรรมการ | 00, | 00, | 80, | 40, | /13 | /12 |
|   |               |           | 000 | 000 | 000 | 000 |     |     |
+---+---------------+-----------+-----+-----+-----+-----+-----+-----+
|   |               | และกรรม   |     |     |     |     |     |     |
|   |               | การผู้จัดการ |     |     |     |     |     |     |
+---+---------------+-----------+-----+-----+-----+-----+-----+-----+
| 2 | นายปัญจะ       | กรรมการ   | 5   | 4   | 2   | 1   | 13  | 12  |
|   | เสนาดิสัย       |           | 00, | 00, | 20, | 80, | /13 | /12 |
|   |               |           | 000 | 000 | 000 | 000 |     |     |
+---+---------------+-----------+-----+-----+-----+-----+-----+-----+
| 3 | แพทย์หญิงจันทิมา  | กรรมการ   | 5   | 4   | 2   | 1   | 13  | 12  |
|   | องค์โฆษิต       |           | 00, | 00, | 20, | 80, | /13 | /12 |
|   |               |           | 000 | 000 | 000 | 000 |     |     |
+---+---------------+-----------+-----+-----+-----+-----+-----+-----+
| 4 | นางวรลักษณ์     | กรรมการ   | 5   | 4   | 2   | 1   | 13  | 12  |
|   | องค์โฆษิต       |           | 00, | 00, | 20, | 80, | /13 | /12 |
|   |               |           | 000 | 000 | 000 | 000 |     |     |
+---+---------------+-----------+-----+-----+-----+-----+-----+-----+
| 5 | พลโท          | กร        | 5   | 4   | 2   | 1   | 11  | 12  |
|   | น.พ.สุปรีชา     | รมการอิสระ | 00, | 00, | 20, | 80, | /13 | /12 |
|   | โมกขะเวส      |           | 000 | 000 | 000 | 000 |     |     |
+---+---------------+-----------+-----+-----+-----+-----+-----+-----+
| 6 | นายแพทย์ทองดี   | กร        | 5   | 4   | 2   | 1   | 12  | 11  |
|   | ชัยพานิช        | รมการอิสระ | 00, | 00, | 20, | 80, | /13 | /12 |
|   |               |           | 000 | 000 | 000 | 000 |     |     |
+---+---------------+-----------+-----+-----+-----+-----+-----+-----+
| 7 | นางอุบล        | กร        | 5   | 4   | 2   | 1   | 13  | 12  |
|   | จิระมงคล       | รมการอิสระ | 00, | 00, | 20, | 80, | /13 | /12 |
|   |               |           | 000 | 000 | 000 | 000 |     |     |
+---+---------------+-----------+-----+-----+-----+-----+-----+-----+
| 8 | นางศิริพรรณ     | กรรมการ   | 5   | 4   | 2   | 1   | 11  | 12  |
|   | สันธนะพันธ์      |           | 00, | 00, | 20, | 80, | /13 | /12 |
|   |               |           | 000 | 000 | 000 | 000 |     |     |
+---+---------------+-----------+-----+-----+-----+-----+-----+-----+
|   | รวมทั้งสิ้น       |           | 4,5 | 3,6 | 1,8 | 1,5 |     |     |
|   |               |           | 00, | 00, | 20, | 00, |     |     |
|   |               |           | 000 | 000 | 000 | 000 |     |     |
+---+---------------+-----------+-----+-----+-----+-----+-----+-----+

คณะกรรมการตรวจสอบ

  --------- ----------------------- ---------------------- ----------------- ----------
  ลำดับ      รายชื่อ                   ตำแหน่ง                 ค่าตอบแทนกรรมการ   
                                                           (บาท)             

                                                           ปี 2551            ปี 2550

  1         นายแพทย์ทองดี ชัยพานิช      ประธานกรรมการตรวจสอบ   250,000           180,000

  2         พลโท น.พ.สุปรีชา โมกขะเวส กรรมการตรวจสอบ         250,000           180,000

  3         นางอุบล จิระมงคล          กรรมการตรวจสอบ         250,000           180,000

  รวมทั้งสิ้น                                                  750,000           540,000
  --------- ----------------------- ---------------------- ----------------- ----------

ค่าตอบแทนผู้บริหาร

การกำหนดค่าตอบแทนของผู้บริหารเป็นไปตามหลักการและนโยบายที่คณะกรรมการบริษัทกำหนด
ซึ่งเชื่อมโยงกับผลการดำเนินการของบริษัทและการดำเนินงานของผู้บริหารแต่ละท่าน

+----------------------------+-------+-----------+-----+---------------+
| ประเภทค่าตอบแทน             | ปี     |           | ปี   |               |
|                            | 2551  |           | 2   |               |
|                            |       |           | 550 |               |
+----------------------------+-------+-----------+-----+---------------+
|                            | จำนวน | จำนวนเงิน  | จำ  | จำนวนเงิน      |
|                            |       |           | นวน |               |
|                            | ราย   | (บาท      |     | (บาท)         |
|                            |       |           | ราย |               |
+----------------------------+-------+-----------+-----+---------------+
| เงินเดือน                    | 7     | 2         | 9   | 21,273,600    |
|                            |       | 0,514,000 |     |               |
+----------------------------+-------+-----------+-----+---------------+
| โบนัส /                     | 7     | 1,542,336 | 9   | 3,448,485     |
| เงินสมทบกองทุนสำรองเลี้ยงชีพ    |       |           |     |               |
+----------------------------+-------+-----------+-----+---------------+

8.4 รายงานการกำกับดูแลกิจการที่ดี 

บริษัท เคซีอี อีเลคโทรนิคส์ จำกัด (มหาชน)
ตระหนักถึงความสำคัญในการปฎิบัติตามหลักการการกำกับดูแลกิจการที่ดีและเชื่อมั่นว่ากระบวนการการกำกับดูแลกิจการที่ดีเป็นปัจจัยสำคัญในการปฏิบัติและนำมาซึ่งความสำเร็จของการดำเนินธุรกิจและเสริมสร้างองค์กรให้เติบโตอย่างยั่งยืนภายใต้การดำเนินการอย่างมีจรรยาบรรณด้วยความรับผิดชอบในการสร้างประโยชน์สูงสุดต่อผู้ถือหุ้น
ผู้มีส่วนได้เสีย รวมถึงสิ่งแวดล้อมและสังคมส่วนรวม

คณะกรรมการบริษัทฯ
ดำเนินงานด้วยการการมุ่งเน้นปกป้องสิทธิและผลประโยชน์ของผู้ถือหุ้นและผู้มีส่วนได้เสีย
และให้ความสำคัญกับการดำเนินธุรกิจอย่างมีคุณธรรม โปร่งใส
ตลอดจนมุ่งเน้นการสร้างผลประโยชน์สูงสุดต่อผู้ถือหุ้นและผู้มีส่วนได้เสียทุกฝ่าย
โดยคณะกรรมการบริษัทฯ เป็นผู้ให้คำแนะนำ ติดตาม ทบทวน
และประเมินผลการปฏิบัติตามแนวทางการกำกับดูแลกิจการที่ดี
เพื่อการพัฒนาและปรับปรุงอย่างต่อเนื่อง ทั้งนี้ เพื่อให้แน่ใจว่าผู้ถือหุ้นได้รับการปกป้องสิทธิใดๆ
ที่พึงจะได้รับในฐานะเป็นเจ้าของทุน
และการดำเนินงานใดๆของบริษัทจะก่อให้เกิดประโยชน์สูงสุดสำหรับผู้ถือหุ้น

ในปี 2551 บริษัทฯ ได้ปรับปรุงนโยบายการกำกับดูแลกิจการที่ดีของบริษัทฯ
และเพิ่มเติมแนวปฏิบัติตามหลักการการกำกับดูแลกิจการที่ดีฉบับปรับปรุงใหม่สำหรับบริษัทจดทะเบียนปี
2549 เพื่อรักษามาตรฐานด้านการปฏิบัติตามหลักการการกำกับดูแลกิจการที่ดีอย่างต่อเนื่อง
และด้วยการยึดถือหลักการดังกล่าวในการดำเนินธุรกิจ ทำให้ในปีนี้บริษัทฯ
ได้รับการประเมินในด้านการจัดประชุมสามัญผู้ถือหุ้นประจำปี 2551
และการให้ความสำคัญในสิทธิผู้ถือหุ้นอยู่ในเกณฑ์ที่ “ ดีมาก”
และมีผลการประเมินภาพรวมการกำกับดูแลกิจการบริษัทจดทะเบียนไทยประจำปี 2551 อยู่ในเกณฑ์
“ ดี ” จากสมาคมส่งเสริมสถาบันกรรมการบริษัทไทย (IOD) และจากผลการประเมินดังกล่าว
สะท้อนให้เห็นถึงความมุ่งมั่นของบริษัทฯ ในการดำเนินธุรกิจที่ยึดมั่นในจริยธรรม
ตามแนวทางการกำกับดูแลกิจการที่ดี

นโยบายการกำกับดูแลกิจการ

บริษัท ฯ ได้จัดทำนโยบายการกำกับดูแลกิจการที่ดีเพื่อใช้เป็นหลักในการดำเนินธุรกิจของกรรมการ
ผู้บริหาร และพนักงาน ให้ปฏิบัติหน้าที่ถูกต้องตามกฏหมาย ข้อบังคับ และจรรยาบรรณธุรกิจ
โดยครอบคลุมถึงประเด็นสำคัญของข้อพึงปฏิบัติที่ดีของกรรมการ บทบาท
โครงสร้างคณะกรรมการบริษัทฯ ความสัมพันธ์ระหว่างผู้มีส่วนได้เสีย การเปิดเผยข้อมูล
ตลอดจนกฏหมายและข้อบังคับต่างๆที่เกี่ยวข้องกับการดำรงตำแหน่ง
และการปฏิบัติหน้าที่ของคณะกรรมการ พร้อมทั้งมีการสื่อสารนโยบายดังกล่าวผ่านช่องทางต่างๆ
รวมทั้งเว็บไซด์ของบริษัท ถึงความมุ่งมั่นของคณะกรรมการบริษัทฯ
ในการกำกับดูแลกิจการบนพื้นฐานหลัก 6 ประการ ได้แก่

1.  รับผิดชอบต่อการตัดสินใจและการกระทำ (Accountability)

2.  สำนึกต่อหน้าที่ความรับผิดชอบ (Responsibility)

3.  โปร่งใส เปิดเผยข้อมูล และตรวจสอบได้ (Transparency)

4.  ปฏิบัติต่อผู้เกี่ยวข้องทุกฝ่ายอย่างเท่าเทียมกัน (Equitable Treatment)

5.  มีวิสัยทัศน์ในการสร้างมูลค่าเพิ่มแก่กิจการในระยะยาว (Vision to Create Long Term
    Value)

6.  มีคุณธรรมและจริยธรรม (Ethics)

นอกเหนือจากการสื่อสารนโยบายดังกล่าวแล้ว ในปีที่ผ่านมา บริษัทฯ
ได้ปรับปรุงแนวทางการปฏิบัติตามหลักการการกำกับดูแลกิจการที่ดีสำหรับบริษัทจดทะเบียนปี 2549
โดยยึดหลักการและแนวปฏิบัติที่ดี โดยแบ่งเนื้อหาเป็น 5 หมวด ได้แก่

1.  สิทธิของผู้ถือหุ้น

2.  การปฏิบัติต่อผู้ถือหุ้นอย่างเท่าเทียมกัน

3.  บทบาทของผู้มีส่วนได้เสีย

4.  การเปิดเผยข้อมูลและความโปร่งใส

5.  ความรับผิดชอบของคณะกรรมการ

1.  สิทธิของผู้ถือหุ้น

บริษัทฯ รักษาสิทธิและผลประโยชน์ของผู้ถือหุ้นทุกกลุ่มไม่ว่าจะเป็นผู้ถือหุ้นรายใหญ่ รายย่อย
บุคคลธรรมดา หรือผู้ถือหุ้นสถาบัน โดยทุกฝ่ายจะได้รับการปฏิบัติด้วยความเสมอภาคและเท่าเทียมกัน
ตามข้อกำหนดและกฎหมายที่เกี่ยวข้องตามแนวทางการปกป้องสิทธิขั้นพื้นฐานของผู้ถือหุ้น
รวมถึงสิทธิในการได้รับข้อมูลข่าวสารของบริษัทอย่างถูกต้อง เพียงพอ และทันเวลา
และสิทธิในการเข้าร่วมการประชุมสามัญผู้ถือหุ้น

ในปี 2551 บริษัทฯ ได้จัดให้มีการประชุมสามัญผู้ถือหุ้นครั้งที่ 25/2551 เมื่อวันอังคารที่ 29
เมษายน 2551 ณ ห้องมณเฑียรทิพย์ โรงแรมมณเฑียร ถนนสุรวงศ์ กรุงเทพฯ ซึ่งเป็นสถานที่
ที่อยู่ในทำเลที่ผู้ถือหุ้นสามารถเดินทางไปมาได้สะดวก โดยในการจัดการประชุมดังกล่าว
บริษัทฯได้เผยแพร่หนังสือเชิญประชุมพร้อมด้วยระเบียบวาระผ่านเว็บไซต์ของบริษัทให้ผู้ถือหุ้นทราบล่วงหน้า
4
สัปดาห์ก่อนวันประชุมเพื่อให้ผู้ถือหุ้นได้มีโอกาสศึกษาข้อมูลทั้งหมดที่เกี่ยวข้องกับเรื่องที่ต้องตัดสินใจในที่ประชุมแก่ผู้ถือหุ้นเป็นการล่วงหน้า
ก่อนจัดส่งเอกสารดังกล่าวให้ผู้ถือหุ้นผ่านช่องทางของตลาดหลักทรัพย์แห่งประเทศไทย (ตลท.)
ล่วงหน้ามากกว่า 18 วันก่อนการประชุม โดยเอกสารที่บริษัทฯได้จัดส่งให้ผู้ถือหุ้นในปี 2551 นั้น
ประกอบด้วย:

-   หนังสือเชิญประชุมและสารสนเทศเกี่ยวกับสถานที่ เวลา วาระ
    ตลอดจนข้อมูลทั้งหมดที่เกี่ยวข้องกับเรื่องที่ต้องพิจารณา
    พร้อมด้วยความเห็นของคณะกรรมการบริษัทฯ ในแต่ละวาระ

-   รายงานการประชุมสามัญผู้ถือหุ้น ครั้งที่ 24/2550

-   ประวัติของกรรมการที่ออกตามวาระในปี 2551
    เพื่อเสนอให้ผู้ถือหุ้นเลือกตั้งกรรมการดำรงตำแหน่งอีกวาระหนึ่ง

-   รายละเอียดเอกสารและหลักฐานที่ผู้เข้าร่วมประชุมจะต้องแสดงก่อนเข้าประชุมและคำอธิบายกรณีมอบฉันทะในการเข้าร่วมประชุม

-   หนังสือมอบฉันทะแบบ ข
    ซึ่งเป็นแบบที่กำหนดรายการต่างๆที่จะมอบฉันทะที่ละเอียดชัดเจนตายตัว

-   แผนที่สถานที่จัดประชุมผู้ถือหุ้น

ในวันประชุมสามัญผู้ถือหุ้น บริษัทฯ ได้อำนวยความสะดวกแก่ผู้ถือหุ้น ดังนี้

-   จัดเตรียมสถานที่สำหรับจอดรถไว้อย่างเพียงพอ

-   อำนวยความสะดวกให้ผู้ถือหุ้นได้ใช้สิทธิในการเข้าร่วมประชุมและออกเสียง ด้วยการใช้ระบบ
    BARCODE ในการลงทะเบียนและนับคะแนนเสียง และจัดให้มีอากรแสตมป์ไว้บริการ
    ในกรณีที่ผู้ถือหุ้นหรือผู้รับมอบฉันทะไม่ได้นำมา

-   จัดเตรียมเจ้าหน้าที่คอยอำนวยความสะดวกให้กับผู้ถือหุ้น อธิบายขั้นตอนการลงทะเบียน
    การเก็บบัตรลงคะแนนเสียง การส่งคำถาม และอื่นๆ

ทางบริษัทฯ
ได้เผยแพร่รายงานการประชุมพร้อมกับคำถามและคำตอบที่ผู้ถือหุ้นได้สอบถามในที่ประชุมไว้อย่างละเอียดในเว็บไซต์ของบริษัทฯ
เพื่อให้สามารถได้รับทราบรายละเอียดข้อมูลการประชุม
นอกเหนือจากรายงานการประชุมที่ได้เผยแพร่ให้ผู้ถือหุ้นรับทราบผ่านช่องทางของตลาดหลักทรัพย์แห่งประเทศไทย

ทั้งนี้ บริษัทฯ ได้กำหนดนโยบายในเรื่องสิทธิของผู้ถือหุ้น
ระบุไว้ในคู่มือนโยบายการกำกับดูแลกิจการที่ดี ดังนี้

-   สิทธิในการจดทะเบียนเป็นเจ้าของหุ้นของบริษัท

-   สิทธิในการเปลี่ยนมือหรือการโอนสิทธิในหุ้นของตน

-   สิทธิในการรับส่วนแบ่งกำไรของบริษัท

-   สิทธิในการได้รับแจ้งข้อมูลและข่าวสารที่มีนัยสำคัญของบริษัทอย่างสม่ำเสมอและตรงเวลาตามที่ควรจะเป็น

-   สิทธิในการเข้าร่วมประชุม
    เพื่อเข้าร่วมกระบวนการในการตัดสินใจและลงคะแนนเสียงในเรื่องสำคัญใดๆในที่ประชุมใหญ่สามัญผู้ถือหุ้น

    -   สิทธิในการแต่งตั้งหรือถอดถอนกรรมการบริษัท

    -   สิทธิในการออกคะแนนเสียงแต่งตั้งและกำหนดค่าตอบแทนผู้สอบบัญชี

    -   สิทธิในการแสดงความคิดเห็นในการประชุมผู้ถือหุ้นเพื่อร่วมตัดสินใจในเรื่องสำคัญของบริษัทฯ
        เช่น

-   เงินปันผลของบริษัทฯ

-   การแก้ไขเปลี่ยนแปลงหนังสือบริคณห์สนธิ หรือข้อบังคับของบริษัทฯ

-   รายการเพิ่มหรือลดทุนจดทะเบียนบริษัทฯ

-   รายการพิเศษอื่นๆที่มิใช่รายการที่เกิดขึ้นตามปกติ

-   สิทธิในการมีส่วนร่วมและรับทราบการตัดสินใจในเรื่องสำคัญใดๆ
    ที่เกี่ยวข้องกับการเปลี่ยนแปลงการดำเนินกิจการขั้นพื้นฐาน

2.  การปฏิบัติต่อผู้ถือหุ้นอย่างเท่าเทียมกัน

บริษัทฯ
ตระหนักถึงความสำคัญของผู้ถือหุ้นและปฏิบัติต่อผู้ถือหุ้นทุกรายอย่างเท่าเทียมกันทั้งผู้ถือหุ้นรายย่อย
และผู้ถือหุ้นต่างชาติ โดยผู้ถือหุ้นทุกรายจะมีสิทธิในการปฏิบัติอย่างเท่าเทียมกัน ไม่มีการแบ่งแยก
และได้รับการปกป้องจากการกระทำที่ไม่ถูกต้อง
หรือเพื่อผลประโยชน์ของผู้ถือหุ้นที่มีอำนาจในการควบคุมการดำเนินธุรกิจของบริษัท
ไม่ว่าจะเป็นการกระทำทางตรงและทางอ้อม

บริษัทฯ กำหนดมาตรการป้องกันการใช้ข้อมูลภายใน (INSIDER TRADING)
เพื่อหาผลประโยชน์ให้แก่ตนเองหรือผู้อื่นในทางมิชอบของกรรมการบริษัทฯ ผู้บริหาร
รวมทั้งคู่สมรสและบุตรที่ยังไม่บรรลุนิติภาวะ
โดยได้ออกประกาศห้ามกรรมการรวมถึงผู้บริหารที่พ้นตำแหน่งในช่วงเวลา 6 เดือน
ซื้อขายหลักทรัพย์ของบริษัทฯ ก่อนประกาศงบการเงินเป็นเวลา 1 เดือนและหลังประกาศเป็นเวลา
3 วัน และกำหนดให้กรรมการและผู้บริหารมีหน้าที่รายงานการถือครองหุ้นของบริษัทฯ
และจัดส่งรายงานดังกล่าวให้แก่คณะกรรมการเป็นประจำ ทั้งนี้
เพื่อมิให้กรรมการและผู้บริหารนำข้อมูลภายในไปใช้ประโยชน์ซึ่งก่อให้เกิดความเสียหายต่อผู้ถือหุ้นโดยรวม
ทั้งนี้ กรรมการ
หรือผู้บริหารที่มีส่วนได้เสียในรายการนั้นจะต้องไม่มีส่วนร่วมในการพิจารณาอนุมัติในวาระนั้นๆ
โดยได้กำหนดบทลงโทษการใช้ข้อมูลภายในของผู้บริหารและพนักงาน ดังนี้

บทลงโทษการใช้ข้อมูลภายในของผู้บริหาร และพนักงาน

1.  บริษัทกำหนดให้มีการป้องกันการนำข้อมูลของบริษัทไปใช้
    โดยกำหนดให้หน่วยงานที่รู้ข้อมูลห้ามนำข้อมูลไปเปิดเผยยังหน่วยงานหรือบุคคลที่ไม่เกี่ยวข้อง

2.  ผู้บริหารของบริษัทที่ได้รับข้อมูลทางการเงินของบริษัท
    ต้องไม่ใช้ประโยชน์จากข้อมูลดังกล่าวก่อนที่จะเปิดเผยสู่สาธารณชน
    โดยการกำหนดห้ามผู้บริหารทำการซื้อขายหลักทรัพย์ของบริษัทเป็นระยะเวลา 1 เดือน
    ก่อนที่งบการเงินจะเปิดเผยสู่สาธารณชน

3.  เมื่อหลักทรัพย์ของบริษัทเข้าจดทะเบียนในตลาดหลักทรัพย์แห่งประเทศไทย
    บริษัทได้กำหนดให้กรรมการและผู้บริหารมีหน้าที่ในการรายงานการถือหลักทรัพย์ในบริษัทตามมาตรา
    59 เพื่อให้เป็นไปตามประกาศสำนักงานคณะกรรมการ ก.ล.ต. ที่ สจ. 14/2540
    เรื่องการจัดทำและเปิดเผยรายงานการถือหลักทรัพย์ลงวันที่ 21 พฤษภาคม 2540
    และได้กำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
    และตามกฎเกณฑ์ข้อกำหนดของตลาดหลักทรัพย์แห่งประเทศไทย
    รวมถึงได้กำหนดโทษทางวินัยสำหรับผู้แสวงหาผลประโยชน์จากการนำข้อมูลภายในบริษัทไปใช้หรือนำไปเปิดเผยจนอาจทำให้บริษัทได้รับความเสียหาย
    โดย พิจารณาลงโทษตามควรแก่กรณี ได้แก่ การตักเตือนด้วยวาจา
    การตักเตือนเป็นลายลักษณ์อักษร การภาคทัณฑ์
    ตลอดจนการเลิกจ้างให้พ้นสภาพการเป็นพนักงานด้วยเหตุไล่ออก ปลดออกหรือให้ออก ทั้งนี้
    การลงโทษจะพิจารณาจากเจตนาของการกระทำ และความร้ายแรงของความผิดนั้นๆ

คณะกรรมการบริษัทฯ ถือเป็นนโยบายสำคัญที่จะไม่ให้กรรมการ
ผู้บริหารและพนักงานใช้โอกาสจากการเป็นกรรมการ ผู้บริหาร หรือพนักงานบริษัทฯ
แสวงหาผลประโยชน์ส่วนตน โดยการห้ามไม่ให้กรรมการประกอบธุรกิจที่แข่งขันกับบริษัทฯ
หลีกเลี่ยงการทำรายการที่เกี่ยวโยงกันที่อาจก่อให้เกิดความขัดแย้งทางผลประโยชน์กับบริษัทฯ
หรือในกรณีที่จำเป็นต้องทำรายการเช่นนั้น
คณะกรรมการบริษัทจะดูแลให้ทำรายการด้วยความโปร่งใสเที่ยงธรรมเสมอเหมือนการทำรายการกับบุคคลภายนอก

บริษัท ฯ ปฎิบัติตามแนวทางและขั้นตอนในการปฎิบัติในเรื่องการเปิดเผยข้อมูลที่เกี่ยวโยงกัน
ตามหลักเกณฑ์ของตลาดหลักทรัพย์แห่งประเทศไทย ตั้งแต่ปี 2547 เพื่อให้คณะกรรมการบริษัทฯ
และฝ่ายบริหาร
ซึ่งเข้าข่ายบุคคลที่เกี่ยวโยงกันตามคำนิยามของสำนักงานคณะกรรมการกำกับหลักทรัพย์และตลาดหลักทรัพย์
เปิดเผยข้อมูลบุคคลและบริษัทที่เกี่ยวโยงกัน โดยทุกครั้งที่มีการแต่งตั้งผู้บริหารใหม่
สำนักเลขานุการบริษัทฯ จะจัดส่งแบบฟอร์ม “ รายละเอียดของบุคคลที่เกี่ยวโยงกัน
ตามประกาศคณะกรรมการตลาดหลักทรัพย์แห่งประเทศไทย เรื่อง
การเปิดเผยข้อมูลและการปฎิบัติการของบริษัทจดทะเบียนในรายการที่เกี่ยวโยงกัน พ.ศ. 2546 ”
เพื่อให้ผู้บริหารที่ได้รับแต่งตั้งใหม่ให้ข้อมูลพร้อมลงนามรับรองความถูกต้องของข้อมูล
และหากภายหลังมีการเปลี่ยนแปลงข้อมูล
ผู้บริหารจะต้องจัดส่งแบบฟอร์มดังกล่าวพร้อมลงนามรับรองความถูกต้องของข้อมูลทุกครั้งโดยสำนักเลขานุการบริษัทฯ
จะจัดทำสรุปรายชื่อบุคคลและบริษัทที่เกี่ยวโยงกันเพื่อง่ายในการตรวจสอบ
และนำส่งฝ่ายบริหารทุกครั้ง
ตลอดจนบุคคลที่เป็นผู้ประสานงานเกี่ยวกับรายการที่เกี่ยวโยงกันของแต่ละหน่วยงาน
เพื่อใช้ตรวจสอบธุรกรรมที่หน่วยงานตนจะเสนอฝ่ายบริหารหรือคณะกรรมการบริษัทฯ
และหากมีรายการที่เกี่ยวโยงกันเกิดขึ้น
บริษัทฯจะจัดทำสรุปสารสนเทศเกี่ยวกับรายการที่เกี่ยวโยงกันแจ้งให้ตลาดหลักทรัพย์แห่งประเทศไทยทราบ
รวมทั้งนำไปเปิดเผยในรายงานประจำปี (แบบ 56-2) และแบบแสดงรายการข้อมูลประจำปี (แบบ
56-1)

การปฏิบัติต่อผู้ถือหุ้นในการเข้าร่วมการประชุมสามัญผู้ถือหุ้น

บริษัทฯ ได้จัดให้มีการประชุมใหญ่สามัญผู้ถือหุ้นประจำปี 2551
ตามข้อบังคับของตลาดหลักทรัพย์แห่งประเทศไทย
โดยปฏิบัติตามแนวทางการจัดการประชุมผู้ถือหุ้นของสำนักงานคณะกรรมการกำกับหลักทรัพย์และตลาดหลักทรัพย์
(กลต.) ตลอดจนใช้คู่มือ Annual General Meeting Checklist
ซึ่งเป็นโครงการประเมินคุณภาพการจัดประชุมผู้ถือหุ้นสามัญประจำปีของบริษัทจดทะเบียน

ในปี 2551 ที่ประชุมคณะกรรมการบริษัทฯ ครั้งที่ 4/2551 ณ วันที่ 18 มีนาคม 2551
ได้มีมติเห็นชอบให้จัดมีการประชุมใหญ่สามัญผู้ถือหุ้นครั้งที่ 25/2551 ในวันที่ 29 เมษายน 2551
ตามข้อบังคับของตลาดหลักทรัพย์แห่งประเทศไทยที่ต้องจัดให้มีการประชุมผู้ถือหุ้นภายในกำหนดระยะเวลา
4 เดือนนับแต่สิ้นสุดรอบปีบัญชี โดยบริษัทฯ
ได้จัดให้มีการรายงานและเปิดเผยข้อมูลการดำเนินงานของบริษัทฯ อย่างถูกต้อง ครบถ้วน โปร่งใส
และทันเวลาในการตัดสินใจ ทั้งภาษาไทยและภาษาอังกฤษในเว็บไซต์ของบริษัท ซึ่งผู้ถือหุ้น นักลงทุน
และผู้ที่สนใจสามารถเข้าดูได้ตลอดเวลาที่ www.kcethai.in.th ตั้งแต่วันที่ 1 เมษายน 2551
หรือ 4 สัปดาห์ล่วงหน้าก่อนวันประชุม
และได้ลงประกาศเชิญประชุมในหนังสือพิมพ์รายวันฉบับภาษาไทยและภาษาอังกฤษ ตั้งแต่วันที่ 16-18
เมษายน 2551 ติดต่อกัน 3 วันล่วงหน้าก่อนการประชุม 13 วัน

ในการเข้าร่วมการประชุมสามัญผู้ถือหุ้น ทางบริษัทฯ
ถือเป็นสำคัญในการปฏิบัติต่อผู้ถือหุ้นทุกคนอย่างเท่าเทียมกัน
โดยผู้ถือหุ้นทุกคนจะต้องแสดงเอกสารหลักฐานเพื่อเข้าร่วมประชุมทั้งที่มาด้วยตนเอง
หรือกรณีมอบฉันทะที่หน่วยรับลงทะเบียนด้วยระบบ Barcode
ที่ทางบริษัทฯได้จัดเตรียมเจ้าหน้าที่คอยอำนวยความสะดวกและอธิบายขั้นตอนให้กับผู้ถือหุ้นล่วงหน้า 2
ชั่วโมงและต่อเนื่องจนกว่าการประชุมจะแล้วเสร็จ
ด้วยกระบวนการและระบบที่มีประสิทธิภาพและสะดวกต่อผู้ถือหุ้น
โดยผู้ถือหุ้นและผู้แทนทุกคนจะได้รับบัตรลงคะแนนเสียงของทุกๆ วาระหลังจากที่ลงทะเบียน
รวมถึงการเลี้ยงรับรองที่เหมาะสมแก่ผู้ถือหุ้นที่มาประชุมด้วย

ในการประชุมประจำปี 2551 ที่ผ่านมามีผู้ถือหุ้นเข้าร่วมการประชุมทั้งหมด 157 ราย
นับจำนวนหุ้นได้ 255,239,480 หุ้นเท่ากับร้อยละ 55.19 ของจำนวนหุ้นที่จำหน่ายได้ทั้งหมด
462,497,269 หุ้น โดยแบ่งเป็นผู้ถือหุ้นที่เข้าร่วมประชุมด้วยตนเอง 72 รายจำนวนหุ้น
156,037,390 หุ้นและที่มอบฉันทะจำนวน 85 ราย จำนวนหุ้น 99,202,090
หุ้นโดยมอบฉันทะให้ประธานกรรมการ 13 ราย กรรมการอิสระ 24 ราย และผู้แทน 48 ราย

คณะกรรมการบริษัทฯ ได้ให้ความสำคัญในการเข้าร่วมการประชุมผู้ถือหุ้นทุกท่าน
มีประธานกรรมการบริษัทฯ ทำหน้าที่เป็นประธานในที่ประชุม และมีคณะกรรมการบริษัท
ที่เข้าร่วมการประชุมสามัญผู้ถือหุ้นในปี 2551 มีทั้งหมด 8 ท่านดังนี้

1.  นายบัญชา องค์โฆษิต ประธานกรรมการ / กรรมการผู้จัดการ

2.  พลโทนายแพทย์สุปรีชา โมกขะเวส กรรมการ/กรรมการตรวจสอบ/กรรมการอิสระ

3.  นายแพทย์ทองดี ชัยพานิช กรรมการ/ ประธานกรรมการตรวจสอบ/กรรมการอิสระ

4.  นายปัญจะ เสนาดิสัย กรรมการ

5.  แพทย์หญิงจันทิมา องค์โฆษิต กรรมการ

6.  นางอุบล จิระมงคล กรรมการ/ กรรมการตรวจสอบ/กรรมการอิสระ

7.  นางวรลักษณ์ องค์โฆษิต กรรมการบริหาร

8.  นางศิริพรรณ สันธนะพันธ์ กรรมการบริหาร

ฝ่ายบริหารของบริษัทฯ ได้เข้าร่วมการประชุมเพื่อรับฟังความคิดเห็นและตอบข้อซักถามของผู้ถือหุ้น
ดังนี้

1.  นางธัญรัตน์ เทศน์สาลี ผู้อำนวยการฝ่ายบัญชี

2.  นางณิราพัชร์ ติรนาควิทย์ ผู้จัดการฝ่ายการเงิน

นอกจากนี้ ตัวแทนของบริษัท เอินสท์ แอนด์ ยัง จำกัดซึ่งเป็นผู้สอบบัญชี และบริษัท ไว้ท์แอนด์เคส
(ประเทศไทย) จำกัด ที่ปรึกษาฝ่ายกฎหมายของบริษัทฯ
ได้เข้าร่วมประชุมเพื่อรับฟังความคิดเห็นและตอบข้อซักถามของผู้ถือหุ้น ดังนี้

  ผู้สอบบัญชี

1.  นางสายฝน อินทร์แก้ว บริษัท เอินสท์ แอนด์ ยัง จำกัด

2.  นายสาธิต เกียรติกระจาย บริษัท เอินสท์ แอนด์ ยัง จำกัด

ที่ปรึกษาฝ่ายกฎหมาย

1.  นางสาวเยาวโรจน์ กลิ่นบุญ บริษัท ไว้ท์ แอนด์ เคส (ประเทศไทย) จำกัด

2.  นายธีระศาสตร์ นิตย์สุภาพ บริษัท ไว้ท์ แอนด์ เคส (ประเทศไทย) จำกัด

ในปี 2551 ทางบริษัทฯ ได้เรียนเชิญ ดร. รัฐชัย ศีลาเจริญ อาจารย์คณะพาณิชย์ศาสตร์การบัญชี
จุฬาลงกรณ์มหาวิทยาลัย
เข้าร่วมการประชุมเพื่อเป็นคนกลางเข้ามาทำหน้าที่ดูแลตั้งแต่กระบวนการตรวจสอบเอกสารในการลงทะเบียนเข้าร่วมประชุม
และขั้นตอนในการออกเสียงลงคะแนน รวมถึงผลของการลงคะแนนเสียงและผลของมติ
เพื่อให้การประชุมผู้ถือหุ้นเป็นไปอย่างโปร่งใส ถูกต้องตามกฎหมายและข้อบังคับของบริษัทฯ
ในช่วงเริ่มต้นของการประชุมผู้ถือหุ้น ประธานกรรมการบริษัทฯ คือ นายบัญชา องค์โฆษิต
ผู้ซึ่งทำหน้าที่ประธานในที่ประชุม ได้แจ้งรายละเอียดและอธิบายวิธีการลงคะแนน การนับคะแนน
การใช้บัตรลงคะแนนผ่านระบบคอมพิวเตอร์ การเก็บบัตรลงคะแนน
การสรุปผลการลงคะแนนเสียงในทุกๆวาระให้ผู้ถือหุ้นทุกคนรับทราบ ดังนี้

1.  เมื่อผู้ถือหุ้นได้ทำการลงทะเบียนแล้ว
    ผู้ถือหุ้นจะได้รับบัตรลงคะแนนซึ่งมีจำนวนเท่ากับจำนวนวาระที่จะต้องมีการลงคะแนนเสียง
    โดยในบัตรระบุชื่อผู้ถือหุ้น ผู้รับมอบฉันทะ จำนวนหุ้นที่ถือ

2.  จำนวนหุ้นที่ประสงค์จะทำการลงคะแนนในบัตรลงคะแนนในแต่ละวาระ
    ทั้งนี้ในการลงคะแนนเสียง
    ผู้ถือหุ้นจะต้องลงคะแนนในบัตรลงคะแนนให้ตรงกับวาระที่จะทำการลงคะแนน

3.  ผู้ถือหุ้นสามารถลงคะแนนเสียงเห็นด้วย ไม่เห็นด้วย หรืองดออกเสียง
    อย่างใดอย่างหนึ่งในแต่ละวาระ พร้อมทั้งระบุชื่อลงไปในบัตรลงคะแนน

4.  ในการนับคะแนนเสียง เมื่อมีการนำเสนอในแต่ละวาระจบลง
    ประธานฯจะขอให้ผู้ถือหุ้นลงมติในบัตรลงคะแนนเสียง
    จากนั้นเจ้าหน้าที่ของบริษัทฯจะทำการเก็บบัตรลงคะแนนจากท่านผู้ถือหุ้นเพื่อนำมาประมวลผล
    โดยในขณะที่ทำการประมวลผลนั้น ประธานฯ
    จะดำเนินการประชุมในวาระถัดไปเพื่อมิให้เป็นการเสียเวลา
    หรืออาจจะพิจารณารอผลของมติการประชุมในวาระนั้นๆ ตามแต่เห็นสมควร
    และในช่วงท้ายของการประชุม
    บริษัทฯจะทำการสรุปมติของที่ประชุมในแต่ละวาระให้แก่ผู้ถือหุ้นทราบอีกครั้งหนึ่ง

ในระหว่างการประชุมสามัญผู้ถือหุ้น บริษัทฯได้เปิดโอกาสให้ผู้ถือหุ้นซักถาม
หรือแสดงความคิดเห็นอย่างเหมาะสมและเพียงพอ
และให้กรรมการที่เกี่ยวข้องชี้แจงและให้ข้อมูลต่างๆ แก่ผู้ถือหุ้นอย่างครบถ้วนและชัดเจน
สำหรับการลงคะแนนและนับคะแนนเสียง บริษัทฯปฏิบัติตามข้อบังคับของบริษัทฯ ที่กำหนดให้ 1
หุ้นเป็น 1 เสียง และนับเสียงข้างมากเป็นมติ
ถ้าคะแนนเสียงเท่ากันให้ประธานในที่ประชุมเป็นผู้ชี้ขาดอีกเสียงหนึ่งต่างหากนอกเหนือจากการออกเสียงในฐานะเป็นผู้ถือหุ้น
และให้บัตรลงคะแนนเห็นด้วย ไม่เห็นด้วย และงดออกเสียงในแต่ละวาระ และมีการบันทึกคำถาม
คำตอบ คำชี้แจง และความคิดเห็นของที่ประชุมไว้อย่างละเอียดด้วย
โดยทางบริษัทฯจะนำส่งมติที่ประชุมผู้ถือหุ้นให้กับตลาดหลักทรัพย์แห่งประเทศไทย ภายใน 14 วัน
หลังจากวันประชุมผู้ถือหุ้น หลังจากเสร็จสิ้นการประชุมสามัญผู้ถือหุ้นในปี 2551 ที่ผ่านมา
ประธานกรรมการ คณะกรรมการ
และผู้บริหารของบริษัทฯได้เปิดโอกาสให้ผู้ถือหุ้นซักถามอย่างไม่เป็นทางการมากกว่า 1 ชั่วโมง

ในปีที่ผ่านมาทางบริษัทฯ
ได้รับการประเมินจากทางสมาคมนักลงทุนไทยและตลาดหลักทรัพย์แห่งประเทศไทยในการจัดการประชุมสามัญผู้ถือหุ้นของบริษัทฯอยู่ในระดับคะแนน
“ 80-89 ” หรือ “ ดีมาก ” ซึ่งจากผลการประเมินและการชี้แนะของปีที่ผ่านมา
ทางบริษัทฯจะนำไปพัฒนาและยกระดับคุณภาพการจัดการประชุมใหญ่สามัญผู้ถือหุ้นในปีต่อไป

ในปี 2551 บริษัทฯ ได้แจ้งมติที่ประชุมสามัญผู้ถือหุ้นผ่านตลาดหลักทรัพย์แห่งประเทศไทย
โดยมติดังกล่าวได้ระบุรายชื่อกรรมการ /ผู้บริหารที่เข้าร่วมประชุม และผลของการลงคะแนนเสียง
เห็นด้วย ไม่เห็นด้วย หรืองดออกเสียง ในแต่ละวาระที่เสนอขอการอนุมัติจากผู้ถือหุ้น
รวมทั้งประเด็นที่สำคัญๆ
ข้อซักถามของผู้ถือหุ้นในแต่ละวาระและการชี้แจงจากทางคณะกรรมการบริษัทฯ อย่างละเอียด
โดยแจ้งมติให้กับตลาดหลักทรัพย์แห่งประเทศไทยและหน่วยงานที่เกี่ยวข้อง ภายใน 14
วันนับแต่วันประชุมผู้ถือหุ้น พร้อมทั้งเผยแพร่บนเว็บไซด์ของบริษัทฯ ที่ www.kcethai.in.th ด้วย

3. นโยบายต่อบทบาทของผู้มีส่วนได้เสีย

บริษัทฯ ตระหนักถึงความรับผิดชอบที่มีต่อผู้มีส่วนได้เสียทุกกลุ่ม
เคารพและคำนึงในสิทธิของผู้มีส่วนได้เสียเพื่อให้เกิดความมั่นใจในสิทธิตามกฎหมายที่เกี่ยวข้องใดๆ
มีการปฏิบัติและให้ความสำคัญต่อผู้มีส่วนได้เสียทุกกลุ่มโดยเท่าเทียมกัน ไม่ว่าจะเป็นผู้ถือหุ้น
พนักงานของบริษัท ฝ่ายบริหาร ลูกค้า คู่ค้า ชุมชน สังคมและสิ่งแวดล้อมโดยรวม
และเนื่องจากบริษัทฯ เป็นหนึ่งในผู้นำอุตสาหกรรมอิเล็กทรอนิกส์ขนาดใหญ่
จึงเน้นการให้ความสำคัญต่อสิ่งแวดล้อม และความปลอดภัยในการทำงานเป็นหลักสำคัญมาโดยตลอด

บริษัทฯสนับสนุนและส่งเสริมให้เกิดความร่วมมือระหว่างบริษัทกับผู้มีส่วนได้เสียในการสร้างความมั่งคั่ง
ความมั่นคงทางการเงิน ความยั่งยืนของกิจการ
และสร้างความเชื่อมั่นให้กับทุกฝ่ายในการดำเนินงานและการตัดสินใจว่าเป็นไปตามกฎหมายและข้อกำหนดของบริษัท
และผู้มีส่วนได้เสียจะได้รับความเป็นธรรมตามสิทธิ

บริษัทฯ กำหนดนโยบายที่ชัดเจนในการปฏิบัติต่อผู้มีส่วนได้เสียทุกฝ่ายอย่างเป็นธรรม
โดยได้กำหนดสิทธิของผู้มีส่วนได้เสียตามกฎหมายและถือเป็น0ข้อตกลงระหว่างกัน
ห้ามไม่ให้มีการกระทำใดๆ ที่เป็นการละเมิดสิทธิของผู้มีส่วนได้เสีย
ดังปรากฏไม่พบว่ามีการกระทำใดๆในปี 2551 ที่เป็นการละเมิดสิทธิใดๆของผู้มีส่วนได้เสียเลย
นอกจากนี้บริษัทฯ
ได้กำหนดให้มีระบบที่เปิดโอกาสให้ผู้มีส่วนได้เสียเข้ามามีส่วนร่วมในการปรับปรุงและพัฒนาการปฎิบัติงานเพื่อก่อให้เกิดความมั่นคงในกิจการ
จึงจัดให้มีการรายงานเปิดเผยข้อมูลต่างๆ ที่เกี่ยวข้องกับการปฏิบัติงานของบริษัทฯ ในรายงานข้อมูล
แบบ 56-1 รายงานประจำปี และ Website ของบริษัท ที่ www.kcethai.in.th ทั้งนี้
ในกรณีที่ผู้มีส่วนได้เสีย มีเบาะแสในประเด็นที่เกี่ยวข้องกับการทำผิดกฎหมาย
ระบบควบคุมภายในที่บกพร่อง หรือการกระทำที่ผิดจรรยาบรรณ
สามารถแจ้งให้บริษัทรับทราบผ่านทางโทรศัพท์ จดหมาย หรือผ่านเว็บไซด์ของบริษัทเอง
โดยมีกลไกในการปกป้องคุ้มครองสิทธิของผู้แจ้งเบาะแสดังกล่าว

บริษัทฯ ปฏิบัติต่อผู้ถือหุ้นอย่างยุติธรรมและระมัดระวัง เก็บรักษาข้อมูลของลูกค้าไว้เป็นความลับ
ปฏิบัติตามเงื่อนไขสัญญาที่ให้ไว้กับคู่ค้า ดำเนินธุรกิจด้วยหลักการแข่งขันที่เป็นธรรมและจริยธรรม
ปฎิบัติต่อพนักงานอย่างยุติธรรมและเสมอภาค
รวมทั้งแสดงความรับผิดชอบต่อสังคมส่วนรวมอย่างจริงจัง
โดยได้กำหนดแนวทางในการดูแลผู้มีส่วนได้เสียไว้ในคู่มือ “ นโยบายการกำกับดูแลกิจการที่ดี”

พนักงาน

บริษัทฯ ตระหนักดีว่าพนักงานเป็นปัจจัยสำคัญแห่งความก้าวหน้า บริษัทฯ
จึงสนับสนุนการพัฒนาให้พนักงานทุกคนมีความรู้ ความสามารถ มีการดูแลพนักงานอย่างเสมอภาค
ให้ผลตอบแทนและสวัสดิการที่เหมาะสมและเป็นธรรม
เป็นจำนวนเท่ากับหรือมากกว่าเมื่อเปรียบเทียบกับสถานประกอบการอื่นๆในอุตสาหกรรมเดียวกัน
พนักงานทุกคนจะได้รับคู่มือพนักงานที่ระบุข้อควรปฏิบัติ กฏระเบียบ ขั้นตอนในการปฏิบัติงาน
และสวัสดิการต่างๆที่พึงจะได้รับ โดยมีคณะกรรมการสวัสดิการดูแลสิทธิของพนักงานเป็นสำคัญ
และมีคณะอนุกรรมการดูแลเรื่องสวัสดิการด้านที่อยู่อาศัย
มีสวัสดิการประกันชีวิตและประกันสุขภาพกลุ่ม สวัสดิการรถรับ-ส่ง
กิจกรรมมอบทุนการศึกษาบุตรของพนักงาน นอกจากนี้ ได้จัดให้มีโครงการ EMPLOYEE STOCK
OPTION PROGRAM (ESOP) เพื่อเป็นการตอบแทนความตั้งใจในการปฏิบัติงานของพนักงาน
อีกทั้งเป็นการสนับสนุนให้พนักงานทุ่มเทในการปฏิบัติงานอย่างมีประสิทธิภาพ
อันจะส่งผลให้เกิดประโยชน์สูงสุดแก่บริษัทฯ และบรรลุเป้าหมายในการดำเนินธุรกิจให้บริษัทฯ
มีผลประกอบการที่ดี

นอกจากนี้ ทางบริษัทฯ ได้จัดทำวารสาร เคซีอี
เพื่อเป็นสื่อกลางในการสื่อสารข้อมูลต่างๆให้พนักงานรับทราบ
โดยข้อมูลเหล่านั้นจะอ่านได้จากเว็บไซด์ของบริษัท www.kcethai.in.th

บริษัทฯ ได้ให้ความสำคัญต่อความปลอดภัยในการทำงานของพนักงานเป็นอย่างยิ่ง
โดยจัดให้พนักงานได้รับการฝึกอบรมและสัมมนาในด้านความปลอดภัย สุขภาพ
สิ่งแวดล้อมและด้านต่างๆที่เกี่ยวข้องกับงานเพื่อนำไปพัฒนาและปรับปรุงความรู้ ทักษะในการทำงาน
และนำไปใช้ เพื่อก่อประโยชน์สูงสุดให้กับพนักงาน

ในปี 2551 บริษัทฯ ได้จัดให้มีการอบรมพนักงานในหัวข้อต่างๆ ดังนี้

-   การอบรมหลักสูตร CORRECTIVE & PREVENTIVE BY 8D TECHNIQUE
    โดยมีจุดประสงค์เพื่อให้เกิดความเข้าใจในระบบคุณภาพเกี่ยวกับแนวคิดปัญหาและการแก้ไข
    (Corrective Action) รวมทั้งการปฏิบัติการป้องกัน (Preventive Action)
    และสามารถนำมาประยุกต์กับการปฏิบัติงานได้อย่างมีประสิทธิภาพ
    โดยจัดให้มีการอบรมพนักงานทุกๆปี ปีละ 1 ครั้ง

-   การอบรมหลักสูตรการควบคุมและความปลอดภัยจากการใช้สารเคมี / วัตถุอันตราย
    เพื่อให้หัวหน้างานและผู้ปฏิบัติงานที่เกี่ยวข้องกับสารเคมีทราบถึงวิธีการดูแลและป้องกันสารเคมีและวัตถุอันตราย
    สามารถแยกประเภทสารเคมีและวัตถุอันตรายได้

-   การฝึกซ้อมทีมระงับเหตุฉุกเฉิน เพื่อให้เกิดความพร้อมในกรณีเมื่อเกิดภาวะฉุกเฉิน
    และเพื่อให้เป็นการเฝ้าระวัง และป้องกันเหตุฉุกเฉินในโรงงาน จะมีการจัดอบรมเดือนละ 1
    ครั้งเพื่อทำการทบทวนและให้ความรู้ใหม่ๆแก่ทีมปฏิบัติการฉุกเฉินของบริษัท (Emergency
    Response Team=ERT)

-   การฝึกซ้อมอพยพหนีไฟ เพื่อให้พนักงานทราบขั้นตอนการอพยพเมื่อเกิดเหตุฉุกเฉิน
    และเพื่อให้สอดคล้องกับข้อกำหนดของกฎหมาย โดยจะมีการจัดปีละ 1
    ครั้งช่วงประมาณเดือนธันวาคม

-   การอบรมหลักสูตรเจ้าหน้าที่ความปลอดภัยในการทำงานระดับหัวหน้างาน
    มีจุดประสงค์เพื่อให้พนักงานมีความรู้เกี่ยวกับความปลอดภัยในการทำงาน
    กฎหมายที่เกี่ยวกับความปลอดภัยและอื่นๆที่เกี่ยวข้อง การป้องกันและควบคุมอุบัติเหตุ
    โรคที่เกิดขึ้นจากการทำงาน
    ตลอดจนสามารถค้นหาสาเหตุของอุบัติเหตุและโรคจากการทำงานได้
    โดยจะมีการจัดอบรมเป็นประจำทุกๆปี

-   การอบรม “ ข้อกำหนดระบบ ISO/TS 16949 ”
    เพื่อให้พนักงานทุกคนได้รับทราบข้อกำหนดและวิธีการปฏิบัติตามข้อกำหนดระบบคุณภาพ ISO/TS
    16949

-   การอบรมหลักสูตร “
    การวิเคราะห์ปัญหา/ผลกระทบจากกระบวนการและเทคนิคการวางแผนและควบคุมการผลิต
    (Failure Mode and Effect Analysis for Auto. Industry (FA-40) ”
    เพื่อเป็นการเพิ่มความรู้ความเข้าใจให้กับพนักงานและสามารถนำความรู้ที่ได้ไปใช้ให้สอดคล้องกับการปฏิบัติงานในปัจจุบัน
    โดยมีการจัดฝึกอบรมทุกๆปี ปีละ 1 ครั้ง

-   การอบรมหลักสูตร “ การดำเนินกิจกรรม 5ส อย่างต่อเนื่องด้วย VFP (Continuous 5S
    for practical & Visual Feedback Photography) มีการจัดอบรมทุก ๆปี ปีละ 5
    ครั้ง เพื่อสร้างความมีวินัยให้กับพนักงานในเรื่อง 5ส ซึ่งจัดเป็นวินัยขั้นพื้นฐานของพนักงาน
    และเพื่อส่งผลให้คนในองค์กรมีระเบียบวินัยในการรักษาความสะอาด

-   การอบรมหลักสูตร “ การควบคุมสารต้องห้ามตามระเบียบ ROHS (Restriction of the
    use of certain hazardous substances, ELV (End of Live Vehicle), WEEE
    (Waste of Electrical and Electronics Equipment) ”

-   การอบรมหลักสูตร “ การควบคุมเหตุฉุกเฉินที่เกิดจากไฟฟ้าลัดวงจร”
    เพื่อให้ผู้เข้าอบรมทราบถึงวิธีการควบคุมไฟที่เกิดจากไฟฟ้าและสารเคมีไวไฟ (อาซีโตน)
    และสามารถดับไฟได้อย่างรวดเร็วและถูกต้อง เพื่อบรรเทาความสูญเสียที่เกิดขึ้น

-   การอบรม “ การจัดทำระบบเอกสาร (Document Control System)”
    เพื่อให้พนักงานสามารถทราบถึงระบบการทำเอกสาร การจัดเก็บ
    ได้อย่างถูกต้องตรงกับระบบมาตรฐานคุณภาพ

-   การอบรมหลักสูตร “ การวิเคราะห์ระบบการวัด MSA (Measurement System
    Analysis) ” เพื่อให้สอดคล้องกับความต้องการของระบบ APQP (Advance Product
    Quality Planning)
    ของฝ่ายคุณภาพที่ต้องการให้พนักงานสามารถนำความรู้ที่ได้มาวิเคราะห์เครื่องมือวัดได้อย่างถูกต้อง

-   การอบรมหลักสูตร “ Six Sigma Black Belt” เพื่อให้พนักงานเข้าใจในระบบ Six
    Sigma และสามารถนำไปประยุกต์ใช้ในการทำ Cost Saving Project

-   การอบรมการใช้อุปกรณ์ป้องกันภัยส่วนบุคคล PPE (Personal Protection Equipment)
    ให้กับพนักงานทุกคนเป็นประจำทุกๆ 4 เดือน

-   การอบรม JSA (Job Safety Analysis) เป็นประจำทุกสัปดาห์
    เพื่อเพิ่มแนวทางชี้บ่งอันตรายและประเมินความเสี่ยง

-   การอบรม “ การขับรถ Fork Lift อย่างถูกต้องและปลอดภัย”
    เพื่อให้พนักงานที่ทำหน้าที่ในการขับรถ Fork Lift
    ได้รับความรู้และนำไปปฏิบัติงานในการขับรถได้อย่างถูกต้องและปลอดภัย

-   การปฏิบัติในการเคลื่อนย้ายแผ่นวงจร (PCB Handling Instruction)
    เพื่อให้พนักงานรู้วิธีการหยิบจับแผ่นวงจรได้อย่างถูกต้องและถูกวิธี
    อีกทั้งเป็นการรักษาคุณภาพของแผ่นวงจรและ Packaging ที่ดีก่อนส่งมอบสินค้าให้กับลูกค้า

-   การอบรมบริหารคลังสินค้า เพื่อให้พนักงานสามารถบริหารงานพื้นที่คลังสินค้า การจัด Lay
    Out ขอบข่ายหน้าที่และความรับผิดชอบของเจ้าหน้าที่คลังสินค้า
    การตรวจสอบการรับ-จ่ายสินค้า และการตรวจสอบจำนวนในคลังสินค้าได้อย่างมีประสิทธิภาพ

-   การอบรมความปลอดภัยในการทำงานกับรังสี (X-Ray)
    เป็นการฝึกอบรมให้กับพนักงานที่ปฎิบัติและรับผิดชอบงาน X-Ray
    ได้ทราบถึงวิธีการปฏิบัติงานและการป้องกันรังสีที่ถูกต้อง

-   การอบรมหลักสูตร “ การควบคุมกระบวนการทางสถิติเบื้องต้น Level 1, 2
    (Statistical Process Control :SPC) เพื่อเป็นการเพิ่มความรู้
    ความเข้าใจพื้นฐานเกี่ยวกับการควบคุมกระบวนการทางสถิติได้อย่างถูกต้องและสามารถนำความรู้ที่ได้ไปใช้
    ให้สอดคล้องกับการปฏิบัติงานในปัจจุบัน โดยจะมีการจัดอบรมทุกปีๆละ 1 ครั้ง

นอกจากนี้ ทางบริษัทฯ ยังจัดให้มีสวัสดิการ การอบรมและให้ความรู้ในด้านต่างๆ ดังนี้

-   จัดให้มีการตรวจสุขภาพพนักงานเป็นประจำทุกๆปี

-   จัดให้มีการตรวจเลือดเพื่อหาปริมาณสารเคมีในร่างกายเป็นประจำทุกๆปี

-   จัดให้มีหน่วยปฐมพยาบาลเบื้องต้นตลอด 24 ชั่วโมงในทุกๆโรงงาน

-   จัดให้มีการฝึกอบรมเฉพาะทางในแต่ละสาขาวิชาชีพ
    เพื่อนำมาปรับปรุงประสิทธิภาพในการทำงานของพนักงานตามแผนการฝึกอบรมที่ได้กำหนดไว้
    ซึ่งรวมไปถึง กฎระเบียบ การทำงานเป็นทีม และการเป็นผู้นำ

-   จัดให้มีการบรรยายพิเศษเรื่องการคุมกำเนิด

-   จัดให้มีการสอนและเพิ่มความรู้ทางด้านวิชาชีพแก่พนักงานในด้านต่างๆ เช่น
    การสอนการทำกรอบรูปวิทยาศาสตร์ การแกะขวดน้ำอัดลมเป็นแจกันดอกไม้
    การแกะลายกระจก การทำปุ๋ยหมักชีวภาพ

-   จัดให้มีการจำหน่ายสินค้าอุปโภคบริโภคราคาถูกสำหรับพนักงานทุกๆต้นเดือน

  ในปี 2551 ทางบริษัทฯ จัดให้มีกิจกรรมต่างๆให้กับพนักงาน ดังรายละเอียดต่อไปนี้

-   กิจกรรมทำบุญตักบาตรในวันปีใหม่

-   กิจกรรมรณรงค์สงกรานต์ เมาไม่ขับ

-   กิจกรรมสรงน้ำพระพุทธวันสงกรานต์

-   โครงการรณรงค์ ลด ละ เลิกบุหรี่

-   การประกวดคำขวัญ 5 ส

-   กิจกรรมสัปดาห์ความปลอดภัย

-   กิจกรรมสันทนาการ ที่ บานีโต้รีสอร์ท อำเภอบางสะพาน จังหวัดประจวบคีรีขันธ์ ในวันที่ 5-6
    กรกฎาคม 2551

นอกจากนี้ บริษัทฯได้ตระหนักถึงความปลอดภัยในการทำงานของพนักงาน
จึงจัดให้มีนโยบายความปลอดภัยตลอดจนมีระบบการจัดการด้านอาชีวอนามัย ที่มีประสิทธิภาพ
อันมีข้อปฏิบัติเพื่อเป็นแนวทางในการดำเนินการและปฏิบัติของพนักงาน ดังนี้

นโยบายความปลอดภัย

1.  บริษัทฯ ถือว่าความปลอดภัยในการทำงาน เป็นหน้าที่ของพนักงานทุกคน
    ทุกระดับที่จะร่วมมือกันปฏิบัติ เพื่อให้เกิดความปลอดภัยทั้งตนเองและผู้อื่น

2.  บริษัทฯ จะสนับสนุนและส่งเสริมกิจกรรมความปลอดภัยทุกรูปแบบ เช่นการฝึกอบรม
    การจูงใจพนักงาน การพัฒนาสภาพการทำงานและสภาพสิ่งแวดล้อม เป็นต้น

3.  ผู้บังคับบัญชาทุกคน
    ต้องมีหน้าที่ดูแลและรับผิดชอบในเรื่องความปลอดภัยในการทำงานของผู้ใต้บังคับบัญชา
    ให้เป็นไปตามกฎระเบียบแห่งความปลอดภัยที่กำหนดขึ้นโดยเคร่งครัด

4.  พนักงานทุกคนต้องให้ความร่วมมือในโครงการความปลอดภัยและอาชีวอนามัยต่างๆของบริษัท

5.  บริษัทฯ จะจัดให้มีการติดตามและประเมินผลการดำเนินงานตามนโยบายความปลอดภัย
    และอาชีวอนามัย เพื่อควบคุมดูแลให้มีการปฏิบัติอย่างจริงจัง และเกิดประสิทธิภาพสูงสุด

ลูกค้า

บริษัทฯ มุ่งมั่นในการสร้างความพึงพอใจให้กับลูกค้า
ด้วยการผลิตสินค้าที่มีคุณภาพและบริการที่เป็นเลิศโดยมีนโยบายส่งมอบผลิตภัณฑ์ที่มีคุณภาพตรงตามหรือสูงกว่าความคาดหมายของลูกค้า
มีการดำเนินธุรกิจด้วยความซื่อสัตย์สุจริตอย่างแน่วแน่ในทุกๆด้าน
สร้างความเชื่อมั่นให้กับลูกค้าในการปกป้องรักษาข้อมูลที่เกี่ยวกับธุรกิจของลูกค้าภายใต้มาตรฐานจรรยาบรรณแห่งวิชาชีพ

  นโยบายคุณภาพ

“ ผลิตและบริการลูกค้าให้ได้ตามที่ตกลงหรือดีกว่า

โดยปรับปรุงคุณภาพอย่างต่อเนื่อง

และทำให้ถูกต้องในครั้งเดียว ”

คู่ค้า

บริษัทฯ เชื่อมั่นและให้ความยุติธรรมต่อทุกฝ่ายที่มีความสัมพันธ์ทางธุรกิจกับบริษัท
โดยได้กำหนดนโยบายและแนวทางปฏิบัติในการจัดซื้อจัดจ้าง
และหลักเกณฑ์การคัดเลือกคู่ค้าไว้อย่างชัดเจน
เพื่อให้เกิดความเป็นธรรมและความเป็นอิสระระหว่างบริษัทและคู่ค้าในระบบการจัดหาที่โปร่งใส
มีขั้นตอนที่สามารถตรวจสอบได้ ปฏิบัติตามเงื่อนไขทางการค้าและสัญญาที่ตกลงกันไว้
และมีการจ่ายชำระเงินตรงตามเวลาทุกครั้ง โดยในปีที่ผ่านมา
บริษัทฯไม่มีข้อพิพาทใดๆกับคู่ค้าหรือคู่แข่งขันเลย

เจ้าหนี้

บริษัทฯ ยึดมั่นในการดำเนินธุรกิจอย่างมีหลักการและวินัย
เพื่อสร้างความมั่นใจในการตัดสินใจและการดำเนินธุรกิจให้เป็นไปตามกฏหมาย
ระเบียบข้อบังคับที่เกี่ยวข้อง และปฏิบัติตามมาตรฐานจรรยาบรรณของบริษัทฯ
และข้อพึงปฏิบัติที่ดีของพนักงานตามเงื่อนไข ข้อตกลง และหน้าที่ที่พึงมีต่อเจ้าหนี้
กรณีที่ไม่สามารถปฏิบัติตามเงื่อนไขข้อใดข้อหนึ่ง ต้องรีบแจ้งให้เจ้าหนี้ทราบล่วงหน้า
เพื่อพิจารณาหาแนวทางร่วมกัน มีการแจ้งกำหนดวันวางบิล และเงื่อนไขการรับเงินที่ชัดเจน

คู่แข่ง

บริษัทฯ เน้นการดำเนินธุรกิจอย่างมีจริยธรรม โปร่งใส
มีการแข่งขันอย่างเป็นธรรมกับคู่แข่งขันภายใต้กรอบกติกาการแข่งขันที่ดี
ไม่แสวงหาข้อมูลที่เป็นความลับของคู่แข่งทางการค้าด้วยวิธีการไม่สุจริต หรือไม่เหมาะสม เช่น
การจ่ายเงินสินจ้างให้แก่พนักงานของคู่แข่ง เป็นต้น
และไม่ทำลายชื่อเสียงของคู่แข่งทางการค้าด้วยการกล่าวหาในทางร้าย

ผู้ถือหุ้น

บริษัทฯ มุ่งมั่นให้มีผลการดำเนินงานที่ดีเลิศอย่างต่อเนื่อง
คำนึงถึงสภาวะความเสี่ยงในปัจจุบันและอนาคต
ตระหนักถึงหน้าที่และความรับผิดชอบที่จะก่อให้เกิดความโปร่งใสในการดำเนินงานและพยายามอย่างเต็มที่ในการปกป้องทรัพย์สินและธำรงไว้ซึ่งทรัพย์สินและชื่อเสียงของบริษัทฯ
ปฏิบัติหน้าที่ด้วยความซื่อสัตย์ สุจริต และเป็นธรรม คำนึงถึงผู้ถือหุ้นรายใหญ่และรายย่อย
เพื่อผลประโยชน์ของกลุ่มผู้ที่เกี่ยวข้องโดยรวม ดังรายละเอียดต่อไปนี้

-   บริหารกิจการของบริษัทฯให้มีความเจริญก้าวหน้า มั่นคง และก่อให้เกิดผลตอบแทนที่ดีแก่ผู้ถือหุ้น

-   ปฏิบัติหน้าที่ด้วยความสามารถและระมัดระวัง เยี่ยงผู้ที่มีความรู้ ประสบการณ์และความชำนาญ

-   จัดการดูแลไม่ให้ทรัพย์สินใดๆของบริษัทฯ สูญค่าหรือสูญเสียไปโดยเปล่าประโยชน์

-   เปิดเผยข้อมูลสารสนเทศทั้งทางการเงินและไม่ใช่ทางการเงินที่เกี่ยวกับธุรกิจและผลประกอบการของบริษัทฯที่เป็นจริงอย่างครบถ้วนเพียงพอ
    สม่ำเสมอ ทันเวลา
    และแสดงให้เห็นถึงสถานภาพของการประกอบการและสถานภาพทางการเงินที่แท้จริงของบริษัทฯ

สิ่งแวดล้อม

บริษัท ฯ ให้ความสำคัญและรักษาระบบมาตรฐานสิ่งแวดล้อมไว้อย่างเคร่งครัด
ภายใต้กฎหมายและข้อกำหนดที่เกี่ยวข้องมีนโยบายการผลิตที่ใช้พลังงานและทรัพยากรธรรมชาติอย่างเต็มประสิทธิภาพ
และได้ลงทุนเป็นจำนวนมากในระบบการบำบัดมลพิษทางน้ำและทางอากาศ
อีกทั้งโรงงานทุกแห่งของบริษัทฯในกลุ่ม
ตั้งอยู่ในเขตอุตสาหกรรมซึ่งมีมาตรการในการป้องกันมลพิษและลดผลกระทบต่อสิ่งแวดล้อมอยู่แล้วอย่างเข้มงวด

บริษัทฯ ได้กำหนดนโยบายด้านสิ่งแวดล้อมเพื่อใช้เป็นแนวทางปฎิบัติสำหรับผู้บริหาร และพนักงานดังนี้

นโยบายด้านสิ่งแวดล้อม

“ บริษัท เคซีอี อีเลคโทรนิคส์ จำกัด (มหาชน) ผู้ผลิตและส่งออกแผ่นพิมพ์วงจรอิเล็กทรอนิกส์
มีความมุ่งมั่นที่จะจัดตั้งระบบการจัดการสิ่งแวดล้อม
โดยจะทำการปรับปรุงสิ่งแวดล้อมอย่างต่อเนื่องในทุกประเด็นปัญหาและจะปฏิบัติตามนโยบาย ดังนี้”

-   ปฏิบัติตามกฎหมายสิ่งแวดล้อมและข้อกำหนดต่างๆที่เกี่ยวข้อง

-   ลดปริมาณของเสีย

-   การนำทรัพยากรธรรมชาติมาใช้ให้เกิดประโยชน์และมีประสิทธิภาพ

-   ประเมินระบบการจัดการสิ่งแวดล้อมอย่างต่อเนื่อง
    ทบทวนวัตถุประสงค์และเป้าหมายเพื่อให้บรรลุเป้าหมายด้านสิ่งแวดล้อม

-   ส่งเสริมให้เกิดการสร้างจิตสำนึกต่อสิ่งแวดล้อม มีการสื่อสารไปยังพนักงาน ผู้รับเหมา
    ผู้ส่งสินค้า และ สาธารณชน

บริษัทฯ ได้รับการรับรองมาตรฐาน ISO 14001 ซึ่งเป็นมาตรฐานระบบการจัดการสิ่งแวดล้อม และ
ISO/TS 16949 ซึ่งเป็นระบบมาตรฐานบริหารคุณภาพสำหรับอุตสาหกรรมผลิตชิ้นส่วนยานยนต์
จึงจำเป็นต้องได้รับการตรวจสอบระบบการจัดการจัดการสิ่งแวดล้อมจากบริษัท SGS ประเทศไทย
จำกัดอย่างต่อเนื่องเป็นประจำ
เพื่อให้มั่นใจว่าทางบริษัทฯได้ดำเนินการตามนโยบายและปฏิบัติตามข้อกำหนดของระบบสิ่งแวดล้อมอย่างเข้มงวด
โดยในปี 2551
ทางบริษัทฯได้รับการตรวจสอบระบบการจัดการสิ่งแวดล้อมและมาตรฐานระบบบริหารคุณภาพ 4
ครั้งในเดือนมกราคม มีนาคม กรกฎาคม และเดือนกันยายน ซึ่งผลจากการตรวจสอบทั้ง 4
ครั้งไม่ปรากฏว่าบริษัทมีการดำเนินการใดๆที่ขัดต่อข้อกำหนดและมีผลกระทบต่อระบบสิ่งแวดล้อมและระบบมาตรฐานคุณภาพ

นอกจากนี้ บริษัทฯ
ได้มีการพัฒนาร่วมกับลูกค้าเพื่อผลิตผลิตภัณฑ์ที่ปลอดมลพิษเพื่อเป็นการรักษาสมดุลย์ของสิ่งแวดล้อม
เช่น ผลิตภัณฑ์ที่เป็น Lead-Free และ Hallogen-Free รวมถึงการใช้บรรจุภัณฑ์ที่เป็น Bubble
ห่อ PCB แทนโฟม

ด้วยตระหนักถึงความสำคัญของสิ่งแวดล้อม ทางบริษัทฯ จึงได้เข้าร่วมเป็นสมาชิก GLOBAL
COMPACT ซึ่งก่อตั้งโดย UNITED NATION (UN)
ประเทศสหรัฐอเมริกาในการดำเนินธุรกิจภายใต้หลักการ 10 ประการด้านการจ้างแรงงาน
การป้องกันปัญหาสิ่งแวดล้อม การรับผิดชอบต่อสังคม และการต่อต้านการคอรัปชั่น ดังนี้

ด้านสิทธิมนุษยชน

1.  บริษัทฯ สนับสนุนและเคารพในกฎหมายสิทธิมนุษยชนระหว่างประเทศ

2.  บริษัทฯ จะไม่กระทำความผิดด้านมนุษยชน

ด้านมาตรฐานแรงงาน

3.  บริษัทฯ สนับสนุนเสรีภาพของสมาคม และให้การรับรองผลของการเจรจาต่อรองของสมาคม

4.  ไม่มีการกดขี่และบังคับใช้แรงงานทุกรูปแบบ

5.  ไม่มีการใช้แรงงานเด็ก

6.  ไม่มีการเลือกปฏิบัติในการจ้างงานและปฏิบัติงาน

ด้านสิ่งแวดล้อม

7.  สนับสนุนการป้องกันการทำลายสิ่งแวดล้อม

8.  อาสาที่จะรับผิดชอบในการริเริ่มส่งเสริมให้สิ่งแวดล้อมดียิ่งขึ้น

9.  สนับสนุนการพัฒนาและการกระจายของเทคโนโลยีที่เป็นมิตรกับสิ่งแวดล้อม

ด้านการต่อต้านการคอรัปชั่น

10. บริษัทฯ ต่อต้านการคอรัปชั่นทุกรูปแบบรวมทั้งการข่มขู่บังคับและการติดสินบน

ในปี 2551 ทางบริษัทฯ ได้จัดกิจกรรมในรูปแบบต่างๆให้กับพนักงานเพื่อสนองต่อนโยบาย 10
ประการดังกล่าวทั้งในด้านมนุษยชน ด้านมาตรฐานแรงงาน ด้านสิ่งแวดล้อม
และด้านการต่อต้านคอรัปชั่น ตัวอย่างเช่น
การนำพนักงานเข้าร่วมกิจกรรมปลูกป่าชายเลนเพื่อสิ่งแวดล้อม ณ
บริเวณพื้นที่อุทยานแห่งชาติเขาสามร้อยยอด จังหวัด
ประจวบคีรีขันธ์ร่วมกับหน่วยเพาะชำกล้าไม้บ้านเขาแดง สำนักบริหารพื้นที่อนุรักษ์ที่ 3 สาขาเพชรบุรี
จังหวัดประจวบคีรีขันธ์ในวันที่ 5-6 กรกฎาคม 2551

สังคมและชุมชน

บริษัทฯ ตระหนักถึงความสำคัญและความรับผิดชอบที่มีต่อชุมชน สังคม ศาสนา วัฒนธรรม
ทรัพยากรธรรมชาติ และประโยชน์สาธารณะ
พร้อมทั้งส่งเสริมและปลูกจิตสำนึกความรับผิดชอบต่อสังคมในหมู่พนักงานทุกระดับ

ในปี 2551 ทางบริษัทฯ และพนักงานได้ร่วมกันทำกิจกรรมต่อสังคม ศาสนา และชุมชน ดังนี้

-   มอบทุนการศึกษาแก่นักศึกษาบัณฑิตวิทยาลัย มหาวิทยาลัยมหิดล
    ผ่านสมาคมศิษย์เก่าบัณฑิตวิทยาลัย มหาวิทยาลัยมหิดล

-   บริจาคเงินงบประมาณการก่อสร้างอาคารเรียน โรงเรียนบ้านผาจี ตำบลเทอดไทย
    อำเภอแม่ฟ้าหลวง จังหวัดเชียงราย

-   มอบทุนการศึกษาแก่โรงเรียนทุรกันดาร โรงเรียนบ้านนาตะกรุต ตำบลศรีเทพ อำเภอศรีเทพ
    จังหวัดเพชรบูรณ์

-   มอบของขวัญวันเด็กประจำปีให้กับเด็กตามโรงเรียนและชุมชนต่างๆ

-   มอบทุนการศึกษาให้กับบุตรของพนักงาน

-   บริจาคโลหิตให้กับสภากาชาดไทยร่วมกับสำนักงานนิคมฯลาดกระบัง เนื่องในวโรกาส 5
    ธันวามหาราชและวันแม่แห่งชาติ

-   บริจาคเงิน ข้าวสาร เสื้อผ้า อาหารแห้ง อุปกรณ์การเรียน และอื่นๆ
    แก่เด็กกำพร้าวัดโบสถ์วรดิตถ์ อำเภอป่าโมก จังหวัดอ่างทอง

-   บริจาคเสื้อผ้า และสิ่งของให้กับเด็กกำพร้าวัดสวนแก้ว ร่วมกับการนิคมฯลาดกระบัง

-   บริจาคเงินเพื่อช่วยเหลือเด็กกำพร้าและผู้ป่วยเอดส์ วัดพระบาทน้ำพุ จังหวัดลพบุรี

นอกจากนี้ ทางบริษัทฯ
ได้มีการพัฒนากลไกการมีส่วนร่วมในการกำกับดูแลกิจการของผู้มีส่วนได้เสียในการสร้างเสริมการดำเนินงานของบริษัทฯ
โดยมีการเปิดเผยข้อมูลอย่างโปร่งใส และรับฟังความคิดเห็นผ่านการพบปะกับผู้บริหาร
การส่งข้อมูลผ่านช่องทางรับความคิดเห็น การติดต่อกับหน่วยงานนักลงทุนสัมพันธ์ และเว็บไซต์
เพื่อสร้างความมั่นคงยั่งยืนให้แก่กิจการ
และได้กำหนดให้มีช่องทางการแจ้งเบาะแสหรือข้อร้องเรียนการกระทำที่ผิดกฎหมายหรือจรรยาบรรณ
การรายงานทางการเงินที่ไม่ถูกต้อง หรือระบบควบคุมภายในที่บกพร่อง
และกลไกในการคุ้มครองผู้แจ้งเบาะแส รวมทั้งกระบวนการหลังจากมีผู้แจ้งเบาะแส
เพื่อให้ผู้มีส่วนได้เสียมีส่วนร่วมในการสอดส่องผลประโยชน์ของบริษัทฯได้อย่างมีประสิทธิภาพยิ่งขึ้น

ช่องทางในการแจ้งเบาะแสหรือร้องเรียน

จดหมายอิเล็กทรอนิกส์ kce_mail@kce.co.th

จดหมายธรรมดา สำนักบริหาร

บริษัท เคซีอี อีเลคโทรนิคส์ จำกัด (มหาชน)

125-125/1, 1 หมู่ 4 นิคมอุตสาหกรรมลาดกระบัง

ถนนฉลองกรุง แขวงลำปลาทิว

เขตลาดกระบัง กรุงเทพฯ 10520

โทร : 02-326-0196 โทรสาร : 02-326-0300

4. การเปิดเผยข้อมูลและความโปร่งใส

บริษัทฯ เปิดเผยข้อมูลที่สำคัญที่เกี่ยวข้องกับบริษัท
ทั้งข้อมูลทางการเงินและข้อมูลที่ไม่ใช่ทางการเงินอย่างครบถ้วนสมบูรณ์ ทันเวลา และโปร่งใส
ในรายงานข้อมูลแบบ 56-1 รายงานประจำปี และเว็บไซด์ของบริษัทฯ
ทั้งภาษาไทยและภาษาอังกฤษที่ www.kcethai.in.th และได้จัดส่งรายงานประจำปี งบการเงิน
และเอกสารอธิบายผลการดำเนินงานของบริษัทฯให้กับผู้ถือหุ้นทุกปี
เพื่อเป็นข้อมูลในการประชุมสามัญผู้ถือหุ้นประจำปี
โดยผู้ถือหุ้นสามารถดาวน์โหลดรายงานประจำปีได้จากเว็บไซด์ของบริษัทฯทั้งภาษาไทยและภาษาอังกฤษ
หรือในกรณีที่ต้องการข้อมูลเพิ่มเติม สามารถติดต่อส่วนงานนักลงทุนสัมพันธ์ของบริษัทฯ ได้ที่หมายเลข
02-3260196-9 ต่อ 114 หรือ 112

คณะกรรมการบริษัทฯได้กำหนดให้จัดโครงการผู้บริหารพบปะนักวิเคราะห์ขึ้นเพื่อเป็นอีกช่องทางหนึ่งในการสื่อสารและกระจายข้อมูลต่อนักลงทุนและสื่อมวลชนอย่างสม่ำเสมอ
โดยในปี 2551 ประธานกรรมการ กรรมการบริษัทฯ
รวมถึงผู้บริหารระดับสูงของบริษัทฯได้ให้ข้อมูลกับนักลงทุนในโอกาสต่างๆได้แก่การประชุมทางโทรศัพท์
การเข้าสัมภาษณ์ตัวต่อตัว รวมจำนวน 8 ครั้งและจัดโครงการพบปะกับนักวิเคราะห์หลักทรัพย์จำนวน
2 ครั้งในเดือนพฤษภาคมและกันยายน

บริษัทฯ ได้กำหนดนโยบายในการสื่อสารกับบุคคลภายนอก
โดยยึดหลักการการเปิดเผยข้อมูลและพัฒนาองค์กรอย่างต่อเนื่อง
เพื่อเป็นแนวทางปฏิบัติไว้อย่างชัดเจน ดังนี้

-   บริษัทฯ พยายามอย่างยิ่งในการปฏิบัติต่อทุกคนอย่างเท่าเทียมกัน และสม่ำเสมอ
    ภายใต้กรอบการปฏิบัติงานที่กำหนดไว้ โดยหลีกเลี่ยงการปฏิบัติอันไม่ถูกต้อง
    หรือสถานการณ์ที่ทำให้เกิดความขัดแย้งทางผลประโยชน์

-   การเปิดเผยข้อมูลของบริษัทฯ จะต้องมีความชัดเจน ถูกต้อง โปร่งใส น่าเชื่อถือ
    ตรงไปตรงมา และสามารถแจกแจงข้อมูลต่างๆให้แก่ผู้มีส่วนได้เสียอย่างถูกต้อง ชัดเจน
    เข้าใจง่าย และทันเวลา

-   การแถลงข่าวสารใดๆของบริษัทฯ
    ต้องมั่นใจว่ามิได้ส่งผลเสียหายต่อความสัมพันธ์ระหว่างลูกค้ากับบริษัทฯ
    หรือล่วงละเมิดข้อมูลที่ถือว่าเป็นความลับของลูกค้า ผู้ถือหุ้น และผู้มีส่วนได้เสียอื่น

-   การปฏิบัติหน้าที่ ที่เกี่ยวกับการสื่อสารของข้อมูลที่ถือเป็นความลับ
    พนักงานต้องประพฤติปฏิบัติภายใต้ระเบียบข้อบังคับของบริษัทฯ ว่าด้วยจรรยาบรรณของพนักงาน

-   ประธานกรรมการ มีอำนาจในการแถลงข่าวสารของบริษัท
    หรือประชาสัมพันธ์เกี่ยวกับข้อมูลสำคัญของบริษัท ฯ
    ประธานกรรมการอาจมอบหมายให้กรรมการผู้จัดการ กรรมการบริษัทฯ
    หรือผู้บริหารแต่ละสายงาน รับหน้าที่ในการแถลงข่าวที่เป็นประเด็นสำคัญของบริษัทฯ แก่มวลชน

คณะกรรมการบริษัทฯ เป็นผู้รับผิดชอบต่องบการเงินของบริษัทฯ และบริษัทย่อย
รวมทั้งสารสนเทศทางการเงินที่ปรากฏในรายงานประจำปี
งบการเงินดังกล่าวจัดขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสม และถือปฏิบัติอย่างสม่ำเสมอ

ในปี 2551 ทางบริษัทฯ
ได้เปิดเผยข้อมูลโดยสรุปของรายงานการกำกับดูแลกิจการที่ดีพร้อมด้วยนโยบายและแนวทางการปฏิบัติ
ผ่านสื่อหลายช่องทางเช่น ในรายงานประจำปี และเว็บไซด์ของบริษัทฯ
โดยข้อมูลดังกล่าวจะรวมถึงการเปิดเผยรายละเอียดค่าตอบแทนของกรรมการและผู้บริหารของบริษัทฯและบริษัทย่อยที่จ่ายตามความเหมาะสมในหน้าที่และความรับผิดชอบของกรรมการแต่ละท่าน
รายละเอียดหน้าที่ และความรับผิดชอบของคณะกรรมการ
และจำนวนครั้งที่กรรมการแต่ละท่านเข้าประชุมด้วย

ความรับผิดชอบของคณะกรรมการ

คณะกรรมการบริษัทฯ เคซีอี อีเลคโทรนิคส์
มีบทบาทสำคัญในการรายงานการกำกับดูแลกิจการของบริษัทฯ
ให้เป็นไปตามเป้าหมายที่ได้กำหนดให้เกิดประโยชน์สูงสุดต่อบริษัทฯ
และผู้ถือหุ้นปฎิบัติและบริหารงานด้วยความเป็นอิสระ และเป็นบุคคลที่น่าไว้วางใจสำหรับผู้ถือหุ้น

ในปี 2551 คณะกรรมการบริษัทฯ มีจำนวนทั้งหมด 8 ท่านโดยแต่ละท่านเป็นผู้มีความรู้
ความสามารถในหลากหลายสาขาวิชาชีพ มีความเชี่ยวชาญ ประสบการณ์
และทักษะความรู้ที่เป็นประโยชน์ต่อกิจการบริษัทฯ โดยกรรมการทุกท่านได้อุทิศเวลา
และความพยายามให้กับการเป็นคณะกรรมการบริษัทฯอย่างเต็มที่ เข้าใจถึงบทบาท หน้าที่
และความรับผิดชอบในการดำเนินธุรกิจของบริษัทให้สอดคล้องกับกฎหมายที่เกี่ยวข้องบนพื้นฐานของจริยธรรมขั้นพื้นฐาน
มีอิสระในการตัดสินใจและเสนอความคิดเห็น ด้วยทัศนะวิสัยและความเป็นผู้นำ
ปฏิบัติหน้าที่ด้วยความสุจริต พากเพียร และใส่ใจในทุก ๆ
ขั้นตอนของการดำเนินงานเพื่อให้เป็นไปตามเป้าหมายที่ได้กำหนดไว้ให้เกิดประโยชน์สูงสุดต่อบริษัทฯ
และผู้ถือหุ้นทุกท่านบนพื้นฐานของการปฏิบัติตามการกำกับดูแลกิจการที่ดี (รายละเอียด ขอบเขต
อำนาจ หน้าที่ของคณะกรรมการต่างๆ อยู่ในหัวข้อ 8.1 – 8.3 )

ในปี 2551 คณะกรรมการบริษัท 8 ท่านประกอบด้วยกรรมการอิสระ 3
ท่านซึ่งเป็นจำนวนที่มากกว่าหรือเท่ากับ 1 ใน 3 ของจำนวนกรรมการทั้งหมด
โดยกรรมการบริษัทแต่ละท่านมีวาระการดำรงตำแหน่ง 3 ปีและหลังจากที่ครบวาระแล้ว
ทุกท่านอาจได้รับการพิจารณาคัดเลือกจากที่ประชุมผู้ถือหุ้นเพื่อกลับเข้ามาดำรงตำแหน่งใหม่อีกครั้ง
โดยบริษัทฯ กำหนดการเกษียณอายุของกรรมการเมื่อมีอายุครบ 75
ปีนับแต่วันถัดจากวันประชุมสามัญผู้ถือหุ้นประจำปี ซึ่งมีขึ้นหลังจากที่กรรมการผู้นั้นมีอายุครบ 75
ปีบริบูรณ์ ซึ่งกระบวนการสรรหากรรมการใหม่ในแต่ละครั้งบริษัทฯจะปฏิบัติด้วยความโปร่งใส
ไม่มีการใช้อิทธิพลในการบังคับให้ผู้ถือหุ้นเลือก
ทุกคะแนนเสียงที่เลือกมาล้วนแล้วแต่มาจากความเชื่อถือจากผู้ถือหุ้น
(รายละเอียดในรายงานการประชุมผู้ถือหุ้นครั้งที่ 25/2551 ใน www.kcethai.in.th)

การประชุมคณะกรรมการบริษัทฯ

บริษัทฯ กำหนดการประชุมคณะกรรมการบริษัทฯไว้เป็นการล่วงหน้าตลอดทั้งปี 2551
โดยได้กำหนดการประชุมในทุกๆวันอังคารที่สามของเดือน
หรืออาจจะมีการเชิญประชุมวิสามัญเป็นบางครั้งตามความจำเป็น โดยเลขานุการบริษัทฯ
ทำหน้าที่เป็นผู้จัดเตรียมรายงานการประชุม
และสำนักบริหารบริษัทฯทำหน้าที่จัดส่งหนังสือเชิญประชุมและเอกสารที่เกี่ยวข้องให้กับคณะกรรมการล่วงหน้า
14 วันล่วงหน้าก่อนวันประชุม ในกรณีที่คณะกรรมการบริษัทฯ
ต้องการรายละเอียดเพิ่มเติมเกี่ยวกับการประชุม สามารถสอบถามได้ที่สำนักบริหารของบริษัทฯ
โดยการประชุมแต่ละครั้ง
กรรมการสามารถที่จะเสนอวาระการประชุมเพิ่มเติมได้โดยปกติการประชุมจะใช้เวลาประมาณ 3
ชั่วโมง

ในการประชุมคณะกรรมการบริษัทฯ
บางครั้งอาจจะเชิญผู้บริหารที่รับผิดชอบงานในหัวข้อวาระการประชุมนั้นๆเข้าร่วมชี้แจงและให้ข้อมูลแก่กรรมการด้วย
โดยจะมีที่ปรึกษาฝ่ายกฏหมายของบริษัทฯทำหน้าที่ในการจดบันทึก จัดทำรายงานการประชุม
รวมทั้งให้คำแนะนำในด้านกฏเกณท์ต่างๆที่เกี่ยวข้องให้กับคณะกรรมการและผู้บริหารรับทราบด้วย

ในปี 2551 คณะกรรมการบริษัทฯ มีการประชุมตามวาระปกติจำนวน 13 ครั้ง
ดังรายละเอียดการเข้าร่วมประชุมของกรรมการแต่ละท่าน สรุปได้ดังนี้

รายชื่อคณะกรรมการ การเข้าร่วมประชุม/ การประชุมทั้งหมด (ครั้ง)

1.  นายบัญชา องค์โฆษิต 13/13

2.  นายแพทย์ทองดี ชัยพานิช 12/13

3.  พลโท นายแพทย์สุปรีชา โมกขะเวส 11/13

4.  นายปัญจะ เสนาดิสัย 13/13

5.  แพทย์หญิงจันทิมา องค์โฆษิต 13/13

6.  นางอุบล จิระมงคล 13/13

7.  นางวรลักษณ์ องค์โฆษิต 13/13

8.  นางศิริพรรณ สันธนะพันธ์ 11/13

การฝึกอบรมของคณะกรรมการ

บริษัทฯ ได้สนับสนุนให้คณะกรรมการได้ศึกษาและอบรมเพิ่มเติม เพื่อเพิ่มพูนความรู้
ความเข้าใจถึงหลักการของการกำกับดูแลกิจการที่ดี กฎเกณฑ์ กฎระเบียบ
ตลอดจนบทบาทและหน้าที่ความรับผิดชอบของกรรมการบริษัทฯในการบริหารงานให้มีประสิทธิภาพและภายใต้จรรยาบรรณ

ในปี 2551 นี้ มีกรรมการเข้าอบรมหลักสูตรของสมาคมส่งเสริมกรรมการบริษัทไทย (IOD)
เพิ่มเติมในหลักสูตรDirectors Certification Program (DCP) อีกจำนวน 3 ท่าน

รายละเอียดการฝึกอบรมของคณะกรรมการ

1.  นายบัญชา องค์โฆษิต

-   ปี 2547 หลักสูตร Directors Accreditation Program (DAP)

2.  นายแพทย์ทองดี ชัยพานิช

-   ปี 2546 หลักสูตร Directors Accreditation Program (DAP)

3.  พลโท นายแพทย์สุปรีชา โมกขะเวส

-   ปี 2547 หลักสูตร Directors Accreditation Program (DAP)

4.  นายปัญจะ เสนาดิสัย

-   ปี 2549 หลักสูตร Audit Committee Program (ACP)

-   ปี 2545 หลักสูตร Directors Certification Program (DCP)

5.  แพทย์หญิงจันทิมา องค์โฆษิต

-   ปี 2551 หลักสูตร Directors Certification Program (DCP)

-   ปี 2547 หลักสูตร Finance For Non Finance Director

-   ปี 2546 หลักสูตร Directors Accreditation Program (DAP)

6.  นางอุบล จิระมงคล

-   ปี 2546 หลักสูตร Directors Accreditation Program (DAP)

7.  นางวรลักษณ์ องค์โฆษิต

-   ปี 2551 หลักสูตร Directors Certification Program (DCP)

-   ปี 2547 หลักสูตร Finance For Non Finance Director

-   ปี 2546 หลักสูตร Directors Accreditation Program (DAP)

8.  นางศิริพรรณ สันธนะพันธ์

-   ปี 2551 หลักสูตร Directors Certification Program (DCP)

-   ปี 2547 หลักสูตร Directors Accreditation Program (DAP)

-   ปี 2547 หลักสูตร Finance For Non Finance Director

  การรวมหรือแยกตำแหน่ง

เนื่องด้วยประธานกรรมการของบริษัทฯ คือคุณบัญชา องค์โฆษิต
ซึ่งนอกจากเป็นผู้ก่อตั้งบริษัทฯที่เป็นผู้ผลิตชิ้นส่วนอิเล็กทรอนิกส์รายแรกในตลาดหลักทรัพย์แห่งประเทศไทยแล้ว
ยังเป็นผู้ที่มีความรู้ ความสามารถ และเป็นผู้เชี่ยวชาญด้านอิเล็กทรอนิกส์ที่มีประโยชน์ต่อบริษัท
จึงเหมาะสมที่จะดำรงตำแหน่งประธานกรรมการและกรรมการผู้จัดการ
เนื่องจากทั้งสองตำแหน่งมีการแบ่งแยกอำนาจ บทบาท และหน้าที่อย่างชัดเจน
และเนื่องจากประธานกรรมการดำรงตำแหน่งเป็นหนึ่งในกรรมการบริษัทฯ
ซึ่งปฏิบัติหน้าที่ร่วมกันเป็นหมู่คณะ ดังนั้น ประธานกรรมการจึงไม่มีอำนาจเหนือกว่ากรรมการท่านอื่นๆ
ดังกฎหมายบริษัทมหาชนได้ระบุหน้าที่ความรับผิดชอบเพิ่มเติมของประธานบริษัทฯไว้ ดังนี้

-   ทำหน้าที่เป็นประธานในการประชุมคณะกรรมการ

-   การลงคะแนนตัดสินโดยผู้มีหน้าที่รับผิดชอบการประชุมในกรณีที่มีคะแนนเสียงเท่ากัน

-   เชิญประชุมคณะกรรมการ

-   ทำหน้าที่เป็นประธานในที่ประชุมสามัญผู้ถือหุ้น

8.5 การดูแลเรื่องการใช้ข้อมูลภายใน

บริษัทฯมีนโยบายและวิธีการในการดูแลผู้บริหาร
และพนักงานในการนำข้อมูลภายในของบริษัทไปใช้เพื่อประโยชน์ส่วนตน
รวมทั้งเพื่อการซื้อขายหลักทรัพย์ในระหว่างที่หลักทรัพย์ของบริษัทเป็นหลักทรัพย์จดทะเบียน ดังนี้

1.  บริษัทฯกำหนดให้มีการป้องกันการนำข้อมูลของบริษัทไปใช้
    โดยกำหนดให้หน่วยงานที่รู้ข้อมูลห้ามนำข้อมูลไปเปิดเผยยังหน่วยงานหรือบุคคลที่ไม่เกี่ยวข้อง

2.  ผู้บริหารของบริษัทฯที่ได้รับข้อมูลทางการเงินของบริษัท
    ต้องไม่ใช้ประโยชน์จากข้อมูลดังกล่าวก่อนที่จะเปิดเผยสู่สาธารณชน
    โดยการกำหนดห้ามผู้บริหารทำการซื้อขายหลักทรัพย์ของบริษัทเป็นระยะเวลา 1 เดือน
    ก่อนที่งบการเงินจะเปิดเผยสู่สาธารณชน

  3. เมื่อหลักทรัพย์ของบริษัทฯเข้าจดทะบียนในตลาดหลักทรัพย์แห่งประเทศไทย
  บริษัทได้กำหนดให้กรรมการและผู้บริหารมีหน้าที่ในการรายงานการถือหลักทรัพย์ในบริษัท
  ตามมาตรา 59 เพื่อให้เป็นไปตามประกาศสำนักงานคณะกรรมการ ก.ล.ต. ที่ สจ. 14/2540
  เรื่องการจัดทำและเปิดเผยรายงานการถือหลักทรัพย์ ลงวันที่ 21 พฤษภาคม 2540
  และได้กำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
  และตามกฎเกณฑ์ข้อกำหนดของตลาดหลักทรัพย์แห่งประเทศไทย รวมถึงได้กำหนดโทษทางวินัย
  สำหรับผู้แสวงหาผลประโยชน์จากการนำข้อมูลภายในบริษัทไปใช้หรือนำไปเปิดเผยจนอาจทำให้บริษัทได้รับความเสียหาย
  โดยพิจารณาลงโทษตามควรแก่กรณี ได้แก่ การตักเตือนด้วยวาจา
  การตักเตือนเป็นลายลักษณ์อักษร การภาคทัณฑ์ ตลอดจนการเลิกจ้างพ้นสภาพการเป็นพนักงาน
  ด้วยเหตุไล่ออก ปลดออกหรือให้ออก ทั้งนี้ การลงโทษจะพิจารณาจากเจตนาของการกระทำ
  และความร้ายแรงของความผิดนั้นๆ

8.6 บุคลากร

ตารางแสดงจำนวนพนักงานของบริษัท

  --------------------------------------------------- -------------------
  บุคลากร                                              จำนวน (คน)

  ผู้บริหาร (ระดับผู้ช่วยผู้จัดการจนถึงกรรมการผู้จัดการ)            29

  พนักงานฝ่ายขายและบริหาร                                65

  พนักงานสายการผลิตในโรงงาน                             691

  พนักงานผลิตเหมาช่วง                                    623

  รวม                                                 1,408
  --------------------------------------------------- -------------------

ค่าตอบแทน

  ณ วันที่ 31 ธันวาคม 2551 บริษัทฯ มีบุคลากรทั้งหมดจำนวน 1,408 คน
  บริษัทได้จ่ายค่าค่าตอบแทนให้แก่พนักงานจำนวนทั้งสิ้น 247 ล้านบาท
  โดยผลตอบแทนดังกล่าวประกอบด้วย เงินเดือน โบนัส และเงินสมทบกองทุนสำรองเลี้ยงชีพ

นโยบายในการพัฒนาบุคลากร

  บริษัทฯจัดให้มีการอบรมและพัฒนาพนักงานโดยสม่ำเสมอเพื่อเพิ่มพูนความรู้ให้กับพนักงานและมีความสำคัญต่อการพิจารณาเลื่อนตำแหน่ง
  พนักงานจะเข้ารับการอบรมตามโครงสร้างการอบรม ดังต่อไปนี้

1.  การอบรมพนักงานใหม่ (New Staff)

2.  การอบรมพนักงานที่เกี่ยวกับงานที่ทำ (On The Job Training)

3.  การอบรมเพื่อเสริมทักษะและการอบรมพนักงานของส่วนกลาง (Additional Training)